text:
Corazon Aquino
Ni Maria Corazon Sumulong Cojuangco Aquino (Enero 25, 1933 – Agosto 1, 2009), am-ammo kas Cory Aquino, ti Presidente ti Filipinas manipud 1986 agingga iti 1992. Isu ti umuna a babai a presidente ti Filipinas, ken iti intero nga Asia. Asawana ni Benigno Aquino Jr., mabigbig a senador nga oposision iti panawen ti administrasion ni Presidente Ferdinand E. Marcos. Idi napaltogan ni Benigno Aquino iti Internasional nga Eropuerto (itattan Pannangalubongan nga Eropuerto ni Ninoy Aquino) ti Manila iti panagsublina iti Filipinas idi Agosto 21, 1983 manipud iti Estados Unidos kas exilo, ni Cory Aquino ti naisaad a pannakalider ti oposision a nanglaban iti rehimen a Marcos agingga a natippuog daytoy iti Rebolusion ti Bileg ti Tattao idi 1986 ket nagbalin a presidente ni Aquino.
Dagiti ladawan ni Corazon Aquino[urnosen | urnosen ti taudan]
Ni Corazon Aquino idi 1992


c: text/html

text:
Kolum : Sinursuran
Ni Jobert M. Pacnis
(Tuloyna)
ADDATAYON, ka-Sinursuran, iti panawen ti kompiuter. Dayta ti sibubukel a kinapudno. Saantayo a makaliklik itoy. Kayattayo man wenno saan, ap-apektaran ti kompiuter ti aspeto ti panagbiagtayo. Aggunggunaytayo a bibibiangan ti teknolohia.
Masapul ngarud ti ‘pannakibagay.’ Wenno panangyadaptar iti biagtayo iti lubong ti teknolohia. Ngem ketdi, saanna a kayat a sawen a datayo ti diktaran ti kompiuter, ti internet, dagiti social media…
Iti panagdur-as ti teknolohia, kabuybuyog met ketdi daytoy dagiti pakalag-anan iti biag. Dayta ti kinapudno isu a naglakatayo nga inarakup ti isasangbayna. Ket rumbeng a pagyamanantayo dagitoy a benepisio nga it-itedna.
Ngem adda met dita ti risgo nga itden ti teknolohia aglalo no agpannuraytayon kadaytoy.
Saantayon nga umadayo. Nagkaadu ita ti social media a pagup-operan ti kaaduan kadatayo. Twitter, Instagram, YouTube… Numero uno ditan ti facebook. Iraman pay ditoy dagiti nagkaadu nga ay-ayam iti internet a ditayo a madmadlaw, nagdakkelan gayamen ti epektona iti awid ken pampanunottayo.
Ket pagaammotayon nga adun dagiti nagbalin a biktima ti kinadakes/ dagiti managdakdakes gapu iti liwliwa nga itden ti internet. Nangnangruna la unayen dagiti agtutubo wenno ubbing a saanen a ganggannaet kadakuada dagitoy a pagliwliwaan iti internet. Ti makadakes, dagiti pay met nataengan ti manggungundaway kadakuada.
Dakkel ngarud ita ti akem ti naipabaklay ti tunggal maysa kadatayo, aglalo kadagiti nagannak. Masapul ti pannakaam-ammoda la unay kadagiti annakda.
Iti kinasaknap ti panagusar iti selpon ken dadduma pay gadgets, laklakaenen dagitoy nga annak ti agdakiwas iti internet nupay awananda iti bukod a kompiuter.
Ta ania la unayen, aya, ti maal-alada iti internet?
Mausar ti internet a pagalaan iti impormasion ket dakkel ngarud ti maitulongna iti panagadal dagiti ubbing. Makigayyemda pay ditoy ken kas naagapaden, maliwliwada kadagiti nagkaadu nga ididiaya ti internet a pagliwliwaan.
Ti manen makadakes ditoy, umad-adayo ti riknada kadagiti nagannak kadakuada. Ag-agawen ti social media (a kadawyan a serserken dagitoy nga annak no kasta nga ag-net-da) ti panawen nga agkakayammet koma dagiti kameng ti maysa a pamilia.
Mangipangpangta ngarud ti panagrakaya ti kinnayammet iti uneg ti pagtaengan.
Ditoy a sumrek ti idea a masapul a sursuruen met koma dagiti nagannak no kasano ti agkompiuter, ti agpesbuk, ti aginternet ken agselpon.
Apay?
Umuna unay, tapno saan a paudi iti teknolohia. Ta di met mapaglibakan dagiti pagimbagan nga ibunga daytoy iti nadumaduma nga aspeto ti panagbiag.
Ngem kangrunaanna, ti pannakaammo iti taray ti agdama a teknolohia, matulongan dagiti annak a mailiklik iti pakaisagmakanda.
Ta daytoy ti dakkel a karit iti agdama: asideg unayen dagiti ubbing kadagiti banag a mangagaw kadakuada iti narimat a masakbayanda. Agnanayon a nakalayat kadakuada dagiti mabalin a pakaisagmakanda iti lubong ti internet.
Tapno saan ngarud a pagbabawyan iti udina, masapul ti panagkuti. Daytoy a panagkuti, isu ‘tay nasao itayen a masapul nga ammuen met ti taray iti lubong ti social media wenno iti internet wenno iti selpon.
Narigat ti paudi iti uso, kasta.
Ngem daytoy a panangsurot iti agus ket tapno masalakniban dagiti ipatpateg iti biag. Maysa a wagas daytoy tapno uray ania dagiti dumdumteng a panagbalbaliw iti aglawlaw wenno iti taray ti panagbiag, dinto latta maikkat dayta ayat kadagiti kameng ti pamilia. Agtultuloy agingga’t adda anges.

robotstxt: allowed

filter: keep


text:
Monday, September 18, 2017
COASTAL CLEAN-UP, NAARAMID IDIAY BARANGAY SABANG
Cabugao, Ilocos Sur – Naaramid ti coastal clean-up iti shorelines ti Barangay Sabang, Cabugao, Ilocos Sur idi malem ti Setiembre 15, 2017 babaen iti panangipatungpal dagiti kameng ti Pamilia LGU-Cabugao nga idauluan ni Mayor Josh Edward S. Cobangbang.
Daytoy a panagdalus iti igid ti baybay ket maibatay iti Direktiba ti Ama ti ili kas mayalubog iti pannakaselebrar ti 32nd International Coastal Clean-up ken iti 117th Philippine Civil Service Month.
Segun ken ni MENRO Edgar S. Balangatan, AT, timmulong pay ti Konseho ti Barangay ken dagiti kameng ti nadumaduma nga asosasion iti barangay iti nadakamat a panagdalus.
Dagitoy nga aksion ket mangkomplementar ti programa ti LGU Cabugao iti Coastal Development a mangsustener pay iti kinadalus ti kabaybayan a mangtulong iti nasalun-at a panagbiag dagiti lumugar. # (Web In-Action)
Posted by Bayan ng Cabugao, Ilocos Sur at 11:02 AM
Subscribe to: Post Comments (Atom)


text:
Impakaammon ni Mayor Dio Caesar S. Suero dagiti aktibidades iti umadanin a pannakarambak ti panagfiesta ni San Marcos patron ti ili aa Cabugao, Ilocos Sur a naawagan iti “9th Rambak Intayon Cabugao”.
Segun kenny Mayor Suero, madanan ti aglinawas a Cabugao’s Best Talent a pangipakpakitaan dagiti taga Cabugao kadagiti agduduma a talentoda.
Adda pay ti Sports Summer Fest nga agpaut iti dua a bulan. Maangay met ti maysa a mass wedding inton Abril 15 a pangawatan ti nasurok 50 nga agassawa iti matrimonio ti kasar.
Mairugi ti parambak iti Social Services Day inton Abril 20, a pakaitampokan dagiti agduduma nga organisasion iti ili kas iti grupo dagiti babbai, ubbing, addaan rangkap ken dadduma pay.
Adtoy ti pakabuklan ti aktibidades:
Abril 21-Mutya ng Cabugao
Abril 22-Grand finals ti Cabugao’s Best talent
Abril 23,-DepEd Day
Abril Parade/Streetdancing
Abril 25-Coronation Night
Kabayatanna, umabot iti 500 nga umili ti naserbian ti medical, dental, surgical mission a naangay iti Cabugao Culture and Sports Complex idi Marso 20. Nagtitinnulongan daytoy nga insayangkat ti lokal a gobierno ti Cabugao, UST Medical Class 1985 ken Suero General Hospital.(Mancielito S. Tacadena/NBN Vigan)


text:
VIGAN CITY – Win-win solution.
Daytoy ti panangiladawan ti maysa a konsehal ditoy iti inaprobaranda nga ordinansa mainaig iti masingir a regulatory fees kadagiti lugan nga agbibiahe ken agpaspasada ditoy siudad.
Kinuna ni Konsehal George Villanueva a kasapulan dagiti programa ti city government dagiti resources, nangruna iti pannakaidur-as ti turismo ditoy siudad isu a naputar ti ordinansa a mangingato iti regulatory fees dagiti luglugan nga agbibiahe ditoy siudad a pakaibilangan dagiti traysikelan.
“No adu ti turista ditoy Vigan, dagiti met la traysikelan ti mabenepisiaran,” kinuna ni Villanueva.
Maysa kadagiti puntiria ti city government ti pannakaidakkel ti pamastrekan ti siudad tapno saan laeng nga agpampannuray iti internal revenue allotment para kadagiti nagkaadu a proyekto ken programana.
Inaprobaran ti sangguniang panlungsod iti naudi a sessionda ti draft ordinance a maipangato ti regulatory fees a pakairamanan ti mayor’s permit, registration fee, garbage fee, sanitary inspection, seminar fee ken sticker para iti transport sector a pakaibilangan dagiti traysikel, kalesaan, dyipan, van, minibus ken bus nga agbibiahe iti siudad ti Vigan para iti pannakapasayaat ti industria ti transportasion ditoy.
Sagudayen ti ordinansa a maingato ti franchise fee dagiti tricycle for hire ditoy siudad iti P600 ket maipangato tunggal tallo a tawen ngem saan a lumbes iti P1,000. Kagiddan met daytoy ti pannakaipangato iti P1 ti plete ti traysikel nga agbibiahe iti las-ud ti teritorial a hurisdiksion ti siudad ti Vigan.
Sakbayna, nagdalan ti ordinansa iti napaut a diskusion kalpasan a kinontra ni Konsehal Franz Ranches daytoy idinto a kinunana a saan koman a “patolan” dagiti traysikelan, kalesaan, dyipan, van, minibus ken bus, agsipud ta dakkel ti development fund ti gobierno ti siudad idinto a bassit laeng ti mapastrek iti pannakaipakat ti baro a regulatory fees kadagitoy a luglugan.
Kinuna ni Ranches a ti ketdi koma pasayaaten ti gobierno ti siudad ti panagkolektana kadagiti buis a pakairamanan ti realty tax a di ket “nayonan ti baklayen” dagiti traysikelan, kalesaan, dyipan, mini-bus, bus ken van.
Agdagup iti P86 milion ti nailatang para iti development fund ti gobierno ditoy idinto a mapattapatta nga agdagup iti P1.3 milion ti mapastrek kadagiti regulatory fees a masingir kadagiti luglugan.
Dagiti sumaganad ti naaprobaran a pakadagupan dagiti regulatory fees a bayadan dagiti luglugan nga agbibiahe ditoy Vigan: kalesa – P490.00; tricycle – P560; public utility jeepneys – P850.00; GT vans – P950.00; mini-bus – 850.00; bus – P1,000.#


text:
SAN JUAN, Ilocos Sur – Natay ti maysa a pasahero idinto a nadundunor dagiti kakaduana agraman ti drayber idi dinungpar ti kotse ti naglu-gananda a traysikel iti national highway a sakup ti Barangay Immayos Norte, ditoy nga ili idi aldaw ti Mayo 25.
Naideklara nga awanen ti biag iti nakaitarayanda nga ospital ni Alejandro y Urmatan, 75, naasawaan, ken nasugatan da Gerardo Luczon y Udarbe, 48, naasawaan; Encarnita Luczon y Udarbe, 74, naa-sawaan, residente iti Barangay San Basilio, Magsingal; Antonio Atayan y Reotires, 48, naasawaan ken Jeremy Atayan y Villaspir, 18, baro, agpada a residente iti Barangay Nagsupotan, San Juan.
Segun iti report, agpa-abagatan ti traysikel a mina-neho ni Luczon ket kellaat a nagpakannigid nga agpadaya iti kalsada a sumrek iti Barangay Nagsupotan a puon ti nakadungparan kenkuana ti sumungad a Toyota Vios a minaneho ni Ramesis Buenviaje y Fabian, 26, baro, medical representative ken residente iti Barangay 28, Rizal Street, Laoag City.
Gapu iti impact, nagpusipos ti traysikel a nakatayan ti dray-ber ken nakasugatan dagiti pasaherona iti nadumaduma a paset ti bagida.
Saan a naan-ano ti drayber ti kotse.#


text:
STA. CATALINA, Ilocos Sur – Inaprobaran ti sangguniang bayan ti maysa nga ordinansa a mangipawil iti panagibelleng ken panagpuor iti atep ditoy nga ili.
Segun iti maysa a konsehal ditoy, imbes a mapuoran ken maibelleng laeng dagiti taep, maaramat dagitoy para iti organic farming.
Sagudayen ti ordinansa nga obligado dagiti barangay officials a mangmonitor dagiti aglabsing iti daytoy iti hurisdiksionda a lugar.
Maysa nga itantandudo ti gobierno probinsial ti panagsubli dagiti mannalon iti basic farming kas iti panagaramat iti organic farming gapu iti kinangina ti abono.#


text:
Biblia
Ti Biblia, manipud iti Griego (ta) a BιBλιa, (ta) biblia, "(dagiti) libro", plural ti BιBλιov, biblion, "libro", nga original a naggapu iti balikas a BιBλoς, biblos, a naadaw met manipud iti BuBλoς—byblos, a kayatna a sawen ket "papyrus", manipud iti kadaanan a Phoenician a ciudad ti Byblos a naggapgapuan daytoy a material a pagsurat), ket ti klasikal a nagan ti Hebreo a Biblia ti Judaismo wenno ti napagtipon a Daan a Tulag ken Baro a Tulag ti Cristianidad (ti "Ti Biblia" ngarud ket dumakmadakat iti dua nga agduma a Biblia).
Iti adu a tattao, ti Biblia kadakuada ket isu met laeng ti mismo a naiparangarang wenno naipalgak a sao wenno balikas ti Dios wenno maysa a mapagtalkan a rekord ti naig iti baeten ti Dios, ti lubong, ken ti sangkataoan.
Dagiti linaon
Ti Hebreo a Biblia[urnosen | urnosen ti taudan]
Ti Hebreo a Biblia (am-ammo pay kas ti Judio a Biblia, wenno תנ"ך, Tanakh iti Hebreo) ket addaan iti 24 a liblibro. Ti "Tanakh" ket maysa nga acronym para iti tallo a paset ti Hebreo a Biblia: ti Torah, Nevi'im, ken Ketuvim.
Torah (תורה)[urnosen | urnosen ti taudan]
Ti Torah, wenno "pannursuro" ket am-ammo pay kas dagiti 5 a libro ni Moises (Hebreo: Chumash wenno Griego: Pentateuch a kayatna a sawen ket "lima").
Dagiti lima a libro ket:
- I. Genesis (Bereishit בראשית)
- II. Exodo (Shemot שמות)
- III. Levitico (Vayikra ויקרא)
- IV. Bilbilang (Bemidbar במדבר)
- V. Deuteronomio (Devarim דברים)
Dagiti Profeta (נביאים, Nevi’im)[urnosen | urnosen ti taudan]
- I. Josue (יהושע, Yhoshu‘a)
- II. Dagiti Ukom (שופטים, Shofetim)
- III. Samuel (1 ken 2; שמואל, Shmu’el)
- IV. Dagiti Ar-ari (1 ken 2; מלכים, Melakhim)
- V. Isaias (ישעיה, Ysha‘yahu)
- VI. Jeremias (ירמיה, Yirmyahu)
- VII. Ezekiel (יחזקאל, Yẖezqel)
- Ti Sangapulo-ket-dua (תרי עשר)
- 1. Oseas (הושע, Hoshe‘a)
- 2. Yoel (יואל, Yo’el)
- 3. Amos (עמוס, ‘Amos)
- 4. Abdias (עובדיה, ‘Ovadia)
- 5. Jonas (יונה, Yona)
- 6. Mikias (מיכה, Mikha)
- 7. Nahum (נחום, Naẖum)
- 8. Habacuc (חבקוק, Ḥavaqquq)
- 9. Sofonias (צפניה, Ẕfanya)
- 10. Hageo (חגי, Ḥaggay)
- 11. Zacarias (זכריה, Zkharya)
- 12. Malakias (מלאכי, Mal’akhi)
Dagiti Sinurat (כתובים, Ktuvim)[urnosen | urnosen ti taudan]
- I. Dagiti Danggay (תהלים, Tehilim)
- II. Dagiti Pammagbaga (משלי, Mishley)
- III. Job (איוב, Iyyov)
- IV. Danggay dagiti Danggay (שיר השירים, Shir haShirim)
- V. Rut (רות)
- VI. Dagiti Unnoy (איכה, Eykha)
- VII. Eclesiastes (קהלת, Qohelet)
- VIII. Ester (אסתר, Ester)
- IX. Daniel (דניאל, Daniyyel)
- X. Ezra-Nehemías (עזרא ונחמיה, ‘Ezra’ wNẖemya)
- XI. Dagiti Cronica (1 ken 2; דברי הימים, Dvrey haYamim)
Ti Cristiano a Biblia[urnosen | urnosen ti taudan]
Ti Daan a Tulag[urnosen | urnosen ti taudan]
Ti koleksion dagiti libro a maawagan kas Daan a Tulag dagiti kaaduan a Cristiano (a pakairaman dagiti kameng ti Simbaan a Catolico Romano, Dumaya nga Orthodoxia a Simbaan, ken Oriental nga Orthodoxia a Simbaan) ket saanna laeng nga iraman dagiti 24 a libro ti Hebreo a Tanakh, ngem pati pay sumagmamano a Deuterocanonical (awagan kas Apokripa ti dadduma, nangruna dagiti Protestante) a liblibro a nailebben iti Griego ti Septuagint.
Bigbigen ti Simbaan Catolico Romano ti 7 a libro kadagiti naagapad a deuterocanonical liblibro: Tobias, Judith, 1 Maccabeos, 2 Maccabeos, Sirib ni Solomon, Sirach (Ecclesiasticus), ken Baruch), kasta met ti sumagmamano a paset ti Ester ken ti Daniel nga awan iti Tanakh.
Dagiti nadumaduma nga Orthodoxia a Simsimbaan ket iramanda ti sumagmamano pay, kas koma iti 3 Maccabeos, Salmo 151, 1 Esdras, Odes, Dagiti Salmo ni Solomon, ken uray pay ti 4 Maccabeos.
Dagiti Protestante ket kaaduanna a dida bigbigen dagitoy a libro kas napaypayso a paset ti Biblia.
Ti Baro a Tulag[urnosen | urnosen ti taudan]
Ti Baro a Tulag ket nakatiponan ti 27 a liblibro a ni Jesus ti kangrunaan a madakdakamat, a naisurat iti Griego idi nasapa a Cristiano a panawen.
Mabennebenneg dagitoy a libro kas:
- Dagiti Sinoptiko a Naimbag a Damag
- Dagiti Aramid dagiti Apostol
- Dagiti Sursurat ni Pablo ti Tarsus
- Surat kadagiti Romano
- Umuna a Surat kadagiti Corintiano
- Maikadua a Surat kadagiti Corintiano
- Surat kadagiti Galaciano
- Surat kadagiti Filiponiano
- Surat ken ni Filemon
- Umuna a Surat kadagiti Tesalonicano
- Maikadua a Surat kadagiti Tesalonicano
- Surat kadagiti Efesiano
- Surat kadagiti Colosiano
- Dagiti Pastoral a Sursurat
- Surat kadagiti Hebreo
- Dagiti Sapasap a Sursurat
- Paltiing


text:
Sinursuran: Kolum ni Jobert M. Pacnis
(Umuna a paset)
AMINTAYO, kameng ti maysa a pamilia. Ti maysa a pagtaengan. Ditoy nga immuna a naammuan ken nariknatayo dagiti balikas nga ayat, panagkikinnaawatan, ragsak, seguridad ken panagsisinaranay.
Buklen ti ama, ina, ken annak ti makunkuna a nuclear family. Ngem kadatayo a Pinoy, kasta metten dagiti Tsino, adda ti makunkuna nga extended family wenno naikalawa a pamilia. Ditoy, mairaman dagiti kabagian: uliteg, ikit, kakaanakan, Apong Baket, Apong Lakay ken pati payen dagiti adayo a kabagian.
Idi un-unana, maitulag ti anak. Kayatna a sawn, dagiti nagannak ti makaammo a mangyasawa kadakuada. Sikog pay laeng no labsen ti agsao, naitulagen no asino ti agbalin a kabinnulignanto iti pamilia a mabangon. Makuna nga awan ti wayawaya ti anak a mangpili iti kayatna— ti mangsurot iti ipitpitik ti pusona. Daytoy a wagas ti panangasawa ket mapaspasamak pay laeng kadagiti nasulinek a barbarangay iti pagilian.
Sakbay a dimteng dagiti Kastila ditoy pagiliantayo, maysa a sakripisio ti panangasawa wenno panagpamilia. Kannawidan idi ti mangted iti dowry wenno sab-ong iti pamilia ti asawaen. Iti agdama, masao a di maikanatad daytoy. Agparparang a ginatangmo ti nagbalin nga asawam. A mabalin nga aramidem ti kaykayatmo kenkuana nupay makapasakit iti riknana. Mapaspasamak pay met laeng ti kastoy iti dadduma a paset ti pagilian.
Kadagidi pay a panawen, dakkel a basol ti pannakikamalala. Ramut pay ti nadara a ranget no ti asawa ket agawen ti sabali. Innibus ti puli. Awaten ketdi ti gimong ti diborsio wenno panagsina. Ngem ketdi, karbengan laeng daytoy ti lalaki. No mapasamak ti panagsina, mabingay dagiti annak segun iti decision ti maysa a grupo dagiti panglakayen.
Ngem idi sumangbay dagiti Kastila, impawilda ti diborsio. Intag-ayda ti panagasawa. Nagbalin daytoy a nasantuan a sakramento. Kas naibudak iti Nasantuan a Surat : “Ti pinagtipon ti Dios di mabalin a pagsinaen ti tao.”
Adtoy ti pagsadagan ti naragsak a panagpamilia kadagidi a tiempo a mabalin met a pagbatayan iti agdama:
Umuna, rumbeng nga agtaud iti agpada a kaamaan dagiti agassawa. No mannalon koma ti lalaki, kasta met ti babai. Agduyosda iti agpada a pagesman. Ngem ita, pagaammotayo nga adun a pamilia ti naragsak a nagtaud iti agduma a puli.
Maikadua, masapul nga adda ayat iti nagbaetanda. Saan a binuras a pilit a makuna.
Maikatlo, saan a nalabes ti panagpinnategda. Naibatay daytoy iti pagsasao a dakes amin a sobra. Ti nalabes nga ayat, pataudenna ti ilem.
Maikapat, agtalekda iti tunggal maysa. Manen, di rumbeng nga agtalekka unay. Pakaalaan met daytoy iti disgrasia. Lagipen ti pakasaritaan da Samson ken Delilah.
Maikalima, ti babai di rumbeng a nabakbaknang ngem iti lalaki tapno maliklikan ti saosao nga isu nga inasawana ta ti kinabaknang ti gamgamgamenna.
Maikanem, no mabalin, agpada iti edad wenno di aginnaddayo unay. Kadagitoy, kunatay’ metten: age doesn’t matter!
Maikapito, saan koma a nalapsat unay ti babai. Makariknanto la iti imon ti lalaki no adu ti alimbubuyog nga umas-assibay iti asawana. Ramut laeng ti kanayon no kua a panagsubang.
Maikawalo, liklikanda ti ania man a bisio.
Maikasiam, agbutengda iti Dios. Tapno agkinnaawatanda, rebbengna nga agkaarngida iti relihion.
Maikasangapulo, agpadada a nagaget.
Maika-11, agpadada a simple. Dida naayat iti material a banag.
Maika-12, tumutop a naanus ken naulimek ti babai. Managpasensia.
Kadagiti naagapad, di pay nadakamat dagiti annak a kas paset ti pamilia. Ngarud, saan nga asiasi ti agpamilia. Masapul ti kinaandur ken di mabubos nga ayat!
(Adda tuloyna)


text:
Jyutping
Jyutping (Insik: 粵拼; Jyutping: jyut6 ping3; Panangibalikas a Kantones: [jyːt̚˨ pʰɪŋ˧]), (sagpamisan a mailetra iti Jyutpin) ket ti sistema ti romanisasion para iti Kantones a pinarang-ay babaen ti Kagimongan ti Lingguistika ti Hong Kong (LSHK) idi 1993. Ti pormal a naganna ket ti Ti Isbangan ti Romanisasion ti Kantones Ti Kagimongan ti Lingguistika ti Hong Kong. Ti LSHK ket mangiyaddang iti panagusar iti daytoy a sistema ti romanisasion.
Ti nagan a Jyutping (daytoy ti romanisasion iti Insik a nagan ti Jyutping, 粵拼) ket ti naipangyababa a nagan a mangbukel iti umuna a karkarakter nga Insik kadagiti termino ti Jyut6 jyu5 (粵語, a ti kayatna sawen ket "Kantones ti bitla") ken ping3 jam1 (拼音 "ponetiko nga alpabetot").


text:
SINAIT, Ilocos Sur – Adda pakainaigan iti droga ti pannakapaltog ti maysa a negosiante iti uneg ti tiendana idi malem ti Pebrero 21?
Daytoy ti anggulo a kitkitaen dagiti inbestigador ditoy nga ili kalpasan a naammuan a maysa a drug surrenderer ti napaltogan a ni William Arthur y Savellano, 46, naasawaan, negosiante nga agnaed iti Barangay Pug-os, Sinait, Ilocos Sur.
Pinaltogan ti maysa kadagiti dua a di nabigbig a suspek a nagpammarang a kustomer ni Arthur bayat ti panagbuya daytoy iti telebision iti uneg ti tiendana, kaduana ti maysa a John Mark Tinaza y Sayo, 8, Grade 3.
Immuna a naitaray ni Arthur ni Suero General Hospital, Cabugao, Ilocos Sur sa naiyalis iti Metro Vigan Cooperative Hospital gapu kadagiti sinagrapna a dunor iti nadumaduma a paset ti bagina.
Apaman a naawatda ti tawag iti selpon mainaig iti pammaltog, dagus a nagresponde dagiti polis ditoy iti panangidaulo ni OIC Chief Inspector Reynaldo C. Mendoza ngem nakalibasen dagiti suspek.
Nangipatulod dagiti polis iti flash alarm kadagiti kabangibangna a police station ngem negatibo ti resultana.
Nakarekobre dagiti inbestigador iti crime scene iti dua a kapsula a mapapati a nagtaud iti cal. 45.
Agtultuloy ti panagimbestiga dagiti polis mainaig iti nasao a pammaltog.
Kabayatanna, ar-arisiten ti polis-Bantay no adda natalged a pagbatayan ti statement ti kabsat ti biktima ti pammaltog iti sanguanan ti Mira Hills Resto Bar idi sardam ti Pebrero 15.
Pinaltogan ti maysa a naglugan iti motorsiklo ni Efren Tabu y Tabbal bayat ti pananguray ti biktima iti kalib-inna a ni Charissa Pastor nga agpapaay iti nasao a resto bar.
Ngem iti statement ni Benedicto Tabu, mapapati a nadakamat ti kabsatna idi bimmisita kadakuada iti taengda idiay Barangay Laoingen, Sto. Domingo a no adda mapasamak kenkuana, ti ama ti kalib-inna ti mapabasol agsipud ta adda mapapati a nagsusikanda mainaig iti pannakamanehar ti talon ken dagiti pastorna a baka.
Ngem segun iti report, nakabase iti Italy ti mapapati a kinasusik ti biktima.
Kabayatanna, addan iti kustodia ti kapolisan ti Bantay ti kopia ti footage ti CCTV a naalada iti Mira Hills Resto Bar ket nakasaganan nga isubmiteda iti Cyber Crime Group ti Police Regional Office 1 tapno marebio no nairekord ti nasao a pammaltog.#


text:
NAISAYANGKAT ti pannakadadael dagiti nangina a lugan wenno luxury vehicles a sinamsam ti Bureau of Customs kabayatan ti maika-116 nga anibersario ti ahensia idi Pebrero 6, 2018.
Sinaksian ni Presidente Rodrigo Duterte ti pannakapitpit babaen ti bulldozer kadagiti segunda mano a 20 a luxury vehicles nga aggatad iti nasurok a P61 Million sadiay BOC ground, Manila. Naigiddan met ti pannakapitpit dagiti 10 pay a nangingina a lugan kadagiti puerto ti BOC sadiay Cebu ken Davao.
Mairaman kadagiti napitpit a nausaren a nangina a lugan ket dagiti Lexus ES300, BMW Alpina, Honda Odyssey, Mitsubishi Pajeros, Mazda Roadster, Mitsubishi MMC, Toyota SW Towage Noah, Corvette Stingray, Mercedez Benz S550, Ford Explorer, Nissan 350Z, BMW 745, Hyundai Equus JS350, Audi A6 Quattro, BMW Z4 Sports Car, Jaguar Type S, Jeep Wrangler, Audi S5, Mercedes Benz CLK350.
Immandar ni Duterte ti pannakadadael dagiti nangina a lugan a sinamsam ti BOC kas paset ti kampania ti agdama nga administrasion kontra smuggling. Imbilin ti Presidente ti pannakapitpit dagiti luxury vehicles, imbes a naisubastada kas kadawyan a maisaysayangkat iti naglabas, tapno maupay dagiti smuggler nga agiserrekton kadagiti luxury vehicles. Nagbalinen a modus operadi dagiti smuggler ti agiserrek kadagiti puerto iti Pilipinas kadagiti “undervalued” a lugan a no saanda a masaka ken mairuar iti BOC ket mailakodanto iti public aunction. Kaaduanna a dagiti met laeng smuggler ti mangab-abak kadagiti pannakaisubasta dagiti nangina a lugan.
Dagiti napitpit a lugan ket paset laeng dagiti adu pay a nayismagel a luxury vehicles a naiserrek iti BOC a nababa ti naideklarar a gatadna tapno mabayadanda laeng iti nababa a buis ken taripa iti pannakaiserrekda iti Pilipinas. Saan a nairaman kadagiti nadadael a lugan dagiti nangina ken nalatak nga sport car a Lamborghinis ken Ferraris ta saan kano pay a naproseso dagiti dokumentoda ken madama pay laeng ti pannakarepaso dagiti kasoda.
Impalgak ni Duterte a dagiti napitpit a nangina a lugan ket maited kadagiti napanglaw nga aglanlandok tapno mabenepisiaranda ken mailakoda iti por kilo kadagiti junk shop. Nasayaat ti panggep ti Presidente iti pannakapitpit dagiti nangina a lugan tapno upayenna dagiti smuggler. Imbes a napitpitda, saan ngata koma a nasaysayaat a dagiti nadadael a lugan ket naidonar laengen kadagiti agkasapulan nga ahensia ti gobierno nangruna dagiti mabalin pay a matarimaan ken praktikal nga usaren? Nagadu dagiti ahensia nga agkasapulan kadagiti lugan nga aggatgatangda pay kadagiti segunda mano a lugan tapno adda laeng nalaklaka nga usarenda.
Nairakurak nga adda dagiti nadadael a lugan a daanen ti modelona ken mabalin a saanen a praktikal ti pannakatarimaanda. Pumudnonto ngata a dagiti dadduma pay a nakompiskar a nangingina a lugan ket mapitpitdanto? Padaanan no saan nga agpatingga laeng ti rugi ti mandar ti Presidente ta adu pay a nangingina a lugan dagiti nakompiskar ti BOC.
Mabalin koma a pamastrekan ti pondo ken pakairanudan ti gobierno no naisubasta iti publiko dagiti nadadael a lugan. Adu a wagas ti pananglaban ti smuggling iti BOC a saan laeng a ti pannakadadael dagiti nangina a lugan wenno amin nga alikamen a maiserrek kadagiti Puerto. Nasken ti pannakaikkat ken pannakadusa dagiti rinuker nga agserserbi iti BOC a makikumkumplot kadagiti smuggler tapno mapasardeng dagiti illegal nga aramid iti ahensia.
Nabayagen dagiti mapaspasamak a technical smuggling iti BOC a gapu ti pakaaw-awagan ti ahensia nga umok ti kurapsion iti naglabas gapu kadagiti alegasion a pakapaspasamakan iti nakaro a panagpasuksok babaen ti tara tapno maiserrek dagiti imported a produkto agraman dagiti illegal a kontrabando.
Manipud itay 2017 agingga ita, saan pay a nalawlawagan ti kontrobersial ti P6.4 Billion ti balorna a shabu a naiserrek iti BOC Port iti Manila manipud China, ken nasamsam iti bodega sadiay Valenzuela City idi Mayo 28, 2017.
Dayta nga insidente ti puon ti panagikkat a Commissioner ni Nicanor Faeldon ken dagiti kakaduana nga opisial iti BOC ta saan a naiserrek ti kontrabando no saanda a nakikumplot kadagiti drug trader. Simmukat a BOC Commissioner ni Isidro Lapeña sigud a Director General ti Philippine Drug Enforcement Agency.
Ngem agingga ita iti laksid ti imbestigasion ti Senate Blue Ribbon Committee, awan pay ti nakasuan a sigud nga opisial wenno agserserbi iti BOC a nainaig iti pannakaiserrek ti P6.4 Billion ti pategna nga illegal a droga.
Napintas a pabuya ti pannakadadael dagiti naismagel a nangina a lugan iti BOC. Ngem napinpintas pay koma no adda met dagiti makasuan ken madusa a maduktalan nga agserserbi iti BOC a makikumkumplot iti pannakaiserrek dagiti illegal a produkto ken kontrabando.


text:
SAN JUAN, Ilocos Sur – Tallo a mannalon ti nagreport iti polis a natakaw iti tarakenda a kalding idi bigat ti Mayo 31.
Nagkukuyog a nagpulong iti police station ditoy a mapukpukaw dagiti kaldingda a nakawayway iti kataltalonan da Ronald Rapisura y Salvador, 44, naasawaan; Melford Siababa y Faraon, 25, naasawaan; ken Raquel Ramos y Arellano, 35, naasawaan, agpapadada a residente iti Barangay Sabangan, San Juan, Ilocos Sur.
Maysa a kalding ti natakaw ken ni Rapisura nga agbalor iti P2,000.00, dua a kalding nga agbalor iti P6,000.00 ken ni Melford, ken maysa a kalding nga agbalor iti P2,000.00 ken ni Raquel. Agpapada a kabayan dagiti napukaw a kalding.
Segun kadagiti biktima, nakawayway dagiti kalding iti pagpastoran a talon nga asideg iti balayda nga adda iti igid ti barangay road.
Maysa a Jong-jong Bunag, kalugaran met laeng dagiti tallo ti nagkuna a nakitana a nagsardeng ti maysa nga L300 van a maris dapo/nangisit iti asideg ti nakaiwaywayan dagiti kalding, maysa a lalaki ti dimsaag sana inlugan dagiti ayup. Kalpasanna, napegges nga immadayo ti lugan.
Iti pannakaisurat daytoy, di pay nabigbig ti nangitaray kadagiti kalding.#


text:
Sinursuran: Kolum ni Jobert M. Pacnis
(Maudi a paset)
Sinsinan a konsultasion? Tsk-tsk! Tapno maipilit ti kayat a pannakabaliw ti Ortograpia nga Ilokano (OI) iti Ortograpiyang Pambansa (OP)? Kas koma dayta “dakami,” agbalin a “da kami.” Maisina kano dagiti “ko,” “kami,” “kayo,” iti puon a balikas. Dayta met “dua” agbalin a “duwwa.” No “kakadua,” agbalin ngata a “kakaduwwa”? Ti kayatda, surotentayo dayta Filipino a nailian a lengguahe a mangisina kadagiti “kayo,” “tayo,” “kami,’ kdpy.
Idinto nga addaan ti lengguahetayo iti naidumduma nga aweng!
Pagpiaanna laeng, nasirip dagiti taga-GUMIL daytoy a konsultasion a tinabunuan dagiti manmano a mannursuro wenno dagiti naggapu iti akademia. Saan a ninamnama dagiti maseknan ti idadar-ay dagiti Gumilianos a mangirupir iti ipatpategda a lengguahe.
Nagbalin a nabara dagiti diskusion no ania ti rumbeng a masurot, maipakat iti ortograpia nga Ilokano. Maitutop kadi nga isurot iti OP ti OI? ditoy a nagtalimudok dagiti saritaan, konsultasion (no masao man a kasta). Ngem napinget dagiti kakabsat iti GUMIL a nangipetteng iti pagbatbatayan ti OI. Apay pay la ngamin a riribukendan ti nabayagen nga establisado nga ortograpiatayo ket aprobado payen daytoy ti KWF? Apay a di koma dagiti dadduma a lengguahe ti kitaenda tapno dumur-as? Kitaenda ti pannakaadda ti kabukbukodanda nga ortograpia dagitoy a lengguahe.
No kasta ti mapasamak, di kad’ nagsayaat koma. Matulonganda dagitoy a lengguahe a tumakder, nga agbiag tapno rumanga ken ipateg dagiti umili nga agar-aramat kadagitoy. Saan a dayta riribukenda ti siguden nga addaan, ken establisado, iti ortograpia! A mabalin a mamagsayya kadagiti umili ken mangburibor iti panunot dagiti ubbing a masuruan kadagitoy. Ta, siempre, apay nga agsupadi ti ibagbaga dagiti nagannakna ken dagiti maestrana?
Saan la ket ngarud a maliklikan a panunoten ti kaadda ti sabali nga adyenda dagiti maseknan a mayat a mangbaliw iti agdama nga OI. Iti ngamin pannakaipatungpal ti MTB-MLE kadagiti pagadalan gapu kadaytoy K-to-12 a programa ti Departamento ti Edukasion, masapul dagiti babasaen, libro a mausar iti panagadal dagiti ubbing. Riniwriw ngarud a pisos ti masapul iti pannakapataud dagitoy a libro. Isu nga idarasen dagiti addaan iti bileg ti agaramid iti libro a saan met a mayannurot iti agdama nga ortograpia ti lengguahe a kayatda a yaramidan iti libro. Ta dakkel a kredito kadakuada no makapataudda iti kastoy a proyekto a mangtulong iti pannakaipatungpal ti K-to-12.
Iti pannakaalada kadayta a proyekto, dakkel ti katukadna a kuarta. Malaksid pay iti maur-orda iti ginasut a ribu a libro a maimalditda a kapilitan nga isuro iti elementaria.
Ngem iti konsultasion a napasamak iti Vigan, nabukel ti maysa a core group a mangkita no kasano nga agtugmok ti OI ken OP. Nasayaat la unay ti pannakaangot daytoy dagiti mangipatpateg iti Ilokano a lengguahe ta saan lattan a basta nagamsaw daytoy. Mangnamnamatayo ngrud a dagitoy a mangbukel iti core group, akmenda a nasayaat ti trabahoda. Ngem sabagay, saan a mapagduaduaan ti kredibilidadda. Suportadoda ti Tarabay. Ngarud, manamnamatayo ti panangirupirda iti lengguahetayo.
Ti laeng nakadadanag kadaytoy, saan pay laeng a nagtutugmok dagiti maseknan iti core group a mangtingiting iti isyu, addan damag a rimmuaren ti libro daydi indibidual a mayat a mangsukat iti masurat nga OI.
Apay pay la ngarud ita ta konsultasion ken pannakapasardeng idi kenkuana no intuloyna latta (a nangato ti saadna iti Departamento ti Edukasion iti probinsiada) nga immaldit ti/dagiti librona? Kunada, iti pribado a pagadalan a maiwaras, mailako dagitoy. Saan ngarud a mabalin a maireklamo iti DepEd?
No kasta, saan ngata a mabalin nga ipilaan iti reklamo gapu iti pananggamsawna iti agdama nga OI nga aprubado ti KWF?
Kadagiti patangan iti social media, impanamnama dagiti mangipatpateg iti Ilokano a lengguahe a dida sardayan daytoy nga isyu. Aramidenda dagiti legal nga addang a mangpungtil iti panagramaram ti maisupadi nga ortograpia iti addan a masursurot iti agdama.
Wen, saan pay a nalpas ti dangadang iti lengguahetayo nga Ilokano. Matdatayo ngarud a lumaban, mangsiim kadagiti agpanggep a mangilupitlupit kadaytoy. A mangilupitlupit pay iti kina-Ilokanotayo.
Panagkaykaysa. Dayta ti masapultayo nga Ilokano ita. Agridamtayo. Makidangadangtayo para iti pannakasalaknib ti lengguahetayo. Ditayo ipalubos nga agballigi dagiti nangisit ti panggepna. Ta saan pay a nalpas ti dangadang iti lengguahetayo.
Kabaelantayo amin daytoy! Ta maysatayo nga Ilokano!#


text:
BANTAY, Ilocos Sur – Maysa a retirado a polis ti nabagsol a puon ti nakatayanna gapu iti susikda iti kinainomna.
Natay ni Amado Cariño, 50, retirado a polis, residente iti San Isidro, ditoy gapu iti panangbagbagsol kenkuana ni Nestor Pajo, 43, kalugaran ti biktima.
Segun iti report, nagiinom ti suspetsa ken biktima ken dua pay a kaduada iti bahay kubo iti asideg ti pagtaengan ti suspetsa.
Adda rimsua a saan a panagkikinnaawatan ti suspetsa ken biktima, ket mapapati a nangala ti suspetsa iti kutsilio sana binagbagsol ti biktima.
Saanen a naidanon ti biag ti biktima iti Metro Vigan Cooperative Hospital.
Naglibas ti suspetsa kalpasan ti pammagsol. #


text:
STO. DOMINGO, Ilocos Sur – Uray nakaparking iti uneg ti inaladan, natakaw latta ti maysa a motorsiklo sadiay Barangay Lussoc, ditoy nga ili idi rabii ti Hulio 14.
Inreport ni Kennedy Tabula y Galicia, 25, naasawaan, ken residente iti nadakamat a barangay a naduktalanna laengen nga awan ti motorsiklona a Honda XRM nga imparkingna iti abay ti balayda idi rabii ti Hulio 13.
Kinuna ni Tabula a nakatunnal ti tulbek iti ignition ti motorsiklo.
Iti pannakaisurat daytoy, di pay ammo ti kinasiasino ti nangitaray iti motorsiklo.#


text:
Dan Quayle
Ni James Danforth "Dan" Quayle ( /ˈkweɪl/; naiyanak idi Pebrero 4, 1947)[1][2] ket nagserbi a kas ti maika-44 a Bise Presidente iti Estados Unidos, a nagserbi babaen ni Presidente George H. W. Bush (1989–1993). Isu ket nagserbi a kas ti Pannakabagi ti Estados Unidos ken Senador ti Estados Unidos. manipud ti estado ti Indiana.
Ni Quayle ket naipasngay idiay Indianapolis ngem dimmakkel idiay Arizona. Inasawana ni Marilyn Tucker idi 1972 ken nagun-odna ti J.D. manipud idiay Unibersidad ti Indiana Robert H. McKinney a Pagadalan ti Linteg idi 1974. Isu ket nagsanay ti linteg idiay Huntington, Indiana a kaduana ti asawana sakbay a abutosan idiay Kongreso ti Estados Unidos idi 1976, iti tawen a 29. Idi 1980, ni Quayle ket nabutosan idiay Senado.
Idi 1988, ni Bise Presidente George H. W. Bush ket nainominado para iti panakapresidente bababen ti Partido Republikano ken kiniddawna ti partidona nga inominadoda ni Quayle a kas bise presidente a kaduana a tumaray. Nupay daytoy a panagpilina ket adu dagiti nadismaya, ti Bush/Quayle nga etiketa ket nangabak ti 1988 a panagbutos a sinuppiatanda dagiti Demokrata a ni Michael Dukakis kenLloyd Bentsen. A kas bise presidente, ni Quayle ket napan kadagiti opisial a panagbisita kadagiti 47 a pagilian ken nadutokan a kas ti mangipangulo iti Nailian aKOnsilo ti Limbang. Isu ket nakapatalged ti nominasion manen para iti bise-presidente idi 1992 ngem ti Bush/Quayle nga etiketa ket inabak babaen dagiti Demokrata a ni Bill Clinton ken ti bise presidente a kaduna a timmaray , a ni Al Gore.
Idi 1996, isu ket nangipablaak kadagiti kalaglagpanna a natituloan ti Natibker nga Agtaktakder ngem nagmadi a tumaray para iti opisina a publiko iti daytoy a paset ti panawen gaputa nagsagsagaba babaen ti plebitis. Isu ket nagsukisok ti nominasion ti kinapresidente idi 2000, ngem nagikkat ken nagsuporta kenni George W. Bush. Ni Quayle ken ti asawana ket agdama nga agtaeng idiay Paradise Valley, Arizona.
Maysa kadagiti annakna a lalaki, ni Ben Quayle, ket nabutosan idi idiay Kamara ti Pannakabagi idi 2010.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Dan Quayle iti Wikimedia Commons


text:
Agong
Iti anatomia, ti agong ket isu ti rumrumtong kadagiti bertebrata a mangibalay kadagiti papangesan, wenno papangresan a mangala ken mamngiparuar ti angin para iti respirasion a kakuyogna ti ngiwat. Ti likudan ti agong ket dagiti olfactory mucosa ken ti senos. Ti likudan ti nasal fossa, ti angin ket lumabas babaen ti paringe, a nakibinningayan ti sistema ti pangalpaan, ken mapan kadagiti amin a paset ti sistema ti panaganges. Kadagiti tao , ti agong ket sentro a mabirukan iti rupa; iti kaaduan kadagiti mamalia, daytoy ket adda iti akin-ngato nga ungto ti subsob.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
- Dagiti inadaw a sasao a mainaig iti Dagiti agong iti Wikiquote (iti Ingles)
- Midia a mainaig iti Agong iti Wikimedia Commons


text:
Gunglo ti Sangalubongan para iti Panagalagad
Ti Gunglo ti Sangalubongan para iti Panagalagad (Ingles: International Organization for Standardization, Pranses: Organisation internationale de normalisation, Ruso: MeждyHapoдHaя opraHизaция пo cTaHдapTизaции, tr. Myezhdunarodnaya organizatsiya po standartizatsii),ken naamammuan pay iti ISO, ket maysa a bagi a mangidisso ti sangalubongan a pagalagadan a buklen dagiti representatibo manipud kadagiti nadumaduma a nailian a gunglo ti pagalagadan.
Daytoy ket napundar idi Pebrero 23 1947, ti gunglo ket mangiragpat ti sangalubongan a panagtagikua, sangalubongan a pagalagadan ti industria ken komersio. Daytoy ket naikuartel idiay Geneva, Suisa.
Daytoy idi ket maysa kadagiti immuna a gunglo a naikkan ti sapasap a pannakiuman a kasasaad iti Konseho ti Ekonomia ken Sosial ti Nagkaykaysa a Pagpagilian.
Dagiti linaon
Nagan ken pangyababaan[urnosen | urnosen ti taudan]
Dagiti tallo nga opisial a pagsasao ti ISO ket Ingles, Pranses ken Ruso.[1] Ti nagan ti gunlo ket nagbalin koman a nadumaduma nga akronimo kadagiti sabali a pagsasao – a kas ti IOS iti Ingles, OIN iti Pranses – isunga nangampon ti ababa a nagan iti ISO, a naibatay iti Griego a balikas iti isos (ἴσoς, a ti kaibuksilanna ket agpada).[2]
Ti nagan nga ISO ken ti tatak ket dagiti nairehistro a marka ti pabrika, ken ti panag-usar kadagitoy ket maigawidan.[3]
Pakasaritaan[urnosen | urnosen ti taudan]
Tatta nga aldaw ti gunglo ket naamammuan a kas ti ISO ken nangrugi idi 1926 a kas Sangalubongan a Pederasion dagiti Gunglo ti Panagalagad (ISA), nga idi ti nakaipatengngaan ti isipna ket ti mekanikal nga inhenieria.[4] Daytoy ket nawaswas idi 1942 idi las-ud ti Sangalubongan a Gubat II ngem naurnos manen babaen ti agdama a nagan nga, ISO, idi 1946, idi dagiti delagado ti 25 a pagpagilian ket nagsasabatda iti Instituto dagiti Sibil nga Inhenniero idiay Londres; ti baro a gunglo ket opisial a nagrugi ti operasionna idi Pebrero 1947.
Ti ISO ket boluntario a gunglo a dagiti kamengna ket mabigbigan a turay kadagiti alagaden, ken ti tunggal maysa ket mangirepresenta ti maysa a pagilian. Ti kaaduan nga obra ti ISO ket inar-aramid babaen dagiti 2,700 a komite ti teknikal, dagiti subkomite, ken dagiti agob-obra a grupo. Ti tunggal maysa a komite ken subkomite ket idauluan ti Sekretariat manipud ti maysa kadagiti kameng ti gunglo.
Pinansia[urnosen | urnosen ti taudan]
Ti ISO ket bayadan babaen ti kombinasion iti:[5][6]
- Dagiti gunglo a mangtaripato kadagiti naisangayan a gandat weeno binulod nga eksperto tapno makibinglay iti teknikal nga obra.
- Suskripsion manipud ti kameng ti bagbagi ("ti nailian a bagi a kaaduan a representatibo iti panagalagad ket dagiti pagiliannay").[7] Dagitoy a suskripsion ket dagiti sangkapaset ti dagup ti nailian a produkto ken dagiti pigura ti panagtagilako ti tunggal maysa a pagilian.
- Panaglako kadagiti alagaden.
Kamkameng[urnosen | urnosen ti taudan]
Ti ISO ket addaan kadagiti 162 a kameng, manipud kadagiti 205 a dagup ti pagpagilian iti lubong.
Ti ISO ket addaan kadagiti tallo a kategoria ti pannakaikameng:
- Bagbagi a kameng daitoy ti nailian a bagi a naikeddeng a kaaduan a representatibo ti bagi ti pagalagadan iti tunggal maysa a pagilian. Dagitoy laeng a kamkameng ti ISO ti addaan kadagiti karbengan a panagbutos.
- Maitutop a kamkameng ket dagiti pagilian nga awan kadagiti bukodda a pagalagadan a gunglo. Dagitoy a kameng ket mapakaammuan ti maipanggep nga obra ti ISO, ngem saan a makibnglay ti panangiyaddang kadagiti pagalagadann.
- Suskribir a kamkameng ket dagiti pagilian nga addaan ti bassit nga ekonomia. Agbayad dagitoy ti napabassit a ngina ti pannakaikameng, ngem makasurot ti panagrang-ay kadagiti pagalagadan.
Dagiti makibinglay a kameng ket makunkuna a kamkameng ti "P" m, embes a dagiti agpalpaliiw a kamkameng, a makunkuna a kamkameng ti "O".
Dagiti nota ken dagiti nagibasaran[urnosen | urnosen ti taudan]
- ^ "How to use the ISO Catalogue". ISO.org. Naala idi 5 Disiembre 2011.
- ^ "Maipanggep ti ISO - Ti naganmi". ISO. Naala idi 8 Septiembre 2013.
- ^ "ISO name and logo". ISO. Naala idi 2013-03-01.
- ^ "Ti Sarita ti ISO - pannakapundar". ISO. Naala idi 22 Hulio 2011.
- ^ "Sapasap a pakaammo iti ISO". ISO. Naala idi 15 Mayo 2011.
- ^ "Dagiti pigura ti ISO para iti tawen ti 2010 (idi Disiembre 31)". ISO. Naala idi 16 Mayo 2011.
- ^ "Bagbagi ti kameng". ISO. Naala idi 15 Mayo 2011.
Adu pay a mabasbasa[urnosen | urnosen ti taudan]
- JoAnne Yates & Craig N. Murphy: Coordinating International Standards: The Formation of the ISO, MIT Innovations and Entrepreneurship Seminar Series, Otonio ti 2006.
- Willy Kuert (1997). "Friendship Among Equals - Recollections from ISO's first fifty years" (PDF). ISO. Naala idi 19 Hunio 2013.


text:
Plantilia:Biddut
{{{1}}}
Daytoy a meta plantilia ket mangisubli ti kasasaad ti biddut, ken ti maysa a pagpilian a teksto ti mensahe ti biddut iti nalabbasit (makita ti agar-aramta). Daytoy ket us-usaren dagiti sabali a plantilia tapno makaipakita ti maysa a biddut, kas pagarigan ti imbalido a panangikabil, ken mabalin a maiparang iti editor wenno maala ken matengngel babaen dagiti sabali a plantilia.
Dagiti linaon
Panagusar[urnosen ti taudan]
{{biddut|Ti maysa a biddut}}→ Ti maysa a biddut
{{biddut|message=Ti maysa a biddut}}→ Ti maysa a biddut
- Ipada, ti inusar iti Parser Function:
{{#expr:Foo}}→ Biddut a panangiyebkas: Di mabigbigan a balikas ti "foo".
{{#iferror:{{biddut|Foo}} | {{y}} | {{n}} }}→
Pagpilian nga etiketa[urnosen ti taudan]
Ti etiketa nga aglaon ti mensahe ti biddut ket mabalin a maited babaen ti parametro ti
tag , ngem mmangawat laeng ti
span,
div,
p, ken
strong, gapu ta dagita laeng ti mabigbigan babaen ti parser function
#iferror. Daytoy ket kasisigud iti
strong, ti etiketa a pinataud babaen ti
#expre. Ti mangpawil ti mensahe ti
strong , usaren dagiti sabali nga etiketa, a kas ti
tag=span.
- ABC
{{biddut|Ti maysa a biddut a panangipakita nga awan ti etiketa (kasisigud)}}XYZ → ABC Ti maysa a biddut a panangipakita nga awan ti etiketa (kasisigud) XYZ
- ABC
{{biddut|Ti maysa a biddut a panangipakita ti span|tag=span}}XYZ → ABC Ti maysa a biddut a panangipakita ti span XYZ
- ABC
{{biddut|Ti maysa a biddut a panangipakita ti div|tag=div}}XYZ → ABCTi maysa a biddut a panangipakita ti divXYZ
- ABC
{{biddut|Ti maysa a biddut a panangipakita ti p|tag=p}}XYZ → ABC
Ti maysa a biddut a panangipakita ti pXYZ
- ABC
{{biddut|Ti maysa a biddut a panangipakita ti strong|tag=strong}}XYZ → ABC Ti maysa a biddut a panangipakita ti strong XYZ
Datos ti plantilia[urnosen ti taudan]
TemplateData para iti Biddut
Ti plantilia ket mangisubli ti kasasaad ti biddutt, ken ti maysa a pagpilian a teksto ti mensahe ti biddut iti nalabbasit
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Sarita ni Jobert M. Pacnis
(Maudi a paset)
“Gayyemnak ni Carding, lola,” kinuna ni atanudna. “Kinapudnona, nagkaadalankami dita BNHS.” Ballesteros National High School ti kayatna a sawen.
“Kasta kadi, barok?”
“Wen, lola.”
“Menoposal beybik ni Carding. Dinungdungngok unay. Ngem anian ta nagulpit ti gasat kenkuana. Nasapa nga innala ni Patay…” insaibbek ti baket.
“Impatayna, lola?”
“Kinursonada dagiti naapiang iti maiparit nga agas.” Nagarubos ti lua ti baket. “Kagapgapuna idi idiay Tuguegarao a pagtrabahoanna. Naamitan iti dalan isu nga awanen ti nalugananna a nagpa-Sta.Cruz. Nagnagna. Ngem isu metten ti…” ket inyanug-ogen ti baket.
“Makipagladingitak, lola,” kinuna ni atanudna. “Saanko man la a nadamdamag ti napasamak ni klasmeyt. Kassangpetko ngamin a naggapu idiay Saudi Arabia.”
Napaellek iti kinuna ni atanudna. Lokdit, no addaka laeng a warawara nga asseng iti Brgy. Ammupay, kinunana iti unegna.
“Agyamanak, barok,” pinunas ti baket dagiti luana. Nangitugkel iti kandila. “Isu a daytoy, insagutak iti paggugustona.”
“Blak leybel, lola?”
“Wen. Ngem saan a mangnginom ni Carding. Kayatanna laeng ti agkolekta kadagiti agkakangina nga arak. Tunggal agsueldo, adda la nga adda gatangenna a nayon dagiti koleksionna.”
Napatung-ed ni atanudna.
Nagulimek ti baket. Nagdumog ket ammona lattan nga agkararag daytoy.
“Pinawarisanyon ni klasmeyt, lola?” dinamag ti atanudna kalpasanna.
“Hampay ngarud, barok,” insungbat ti baket. “Diak met makasallin iti kaadu ti mangsursurot ken ni Apo Padi.”
“Kuyogenkayo, lola, ta inta agpalista. Am-ammok ‘diay intsarge.”
“Ala man ngarud, barok…” inyanamong ti baket. “Ngem awan metten ti mangbantay kadagitoy inyatangko. Baka asuen.”
“Awan met pay ti nakitak nga aso, lola,” impasingked ni atanudna. “Sa maysa, nagadu a tao. Awan met ngata ti mangloko a mangala, a. Dida la agbutengen?”
Nagkuyog da atanudna ken ti baket a nagturong iti yan ti grupo ni Apo Padi nga addan iti abagatan-a-daya a paset ti kamposanto. Agarup 60 metro ti kaadayona iti yanda. Sakbay a tinallikudan ni atanudna, kinidmatan daytoy.
Dinakon isuro, atanud, kinunana iti isipna. Pietsdiak ditan!
Kinitana ti aglawlaw. Agpayso, adu ti tao. Ngem makumikomda kadagiti minatayda. Idi masigurado ni Sabas a libren iti aramidenna, kasla kimat manen nga imbagna dagiti nayatang.
Sumipngeten idi inkeddengda nga agatanud ti agawid. Ngem kasla saan pay laeng a naksayan ti tao iti kamposanto. Kasla pay ketdi immadu. Sabagay, tinawenen a kasta. Arig agpatpatnag dagitoy a mangbantay kadagiti immunan nga ipatpategda. Ken agpatnag metten a ragragsak. Reunion, mabalin payen a kunaen.
Nagdiretsoda iti inaramidda a paksul tapno yawiddan dagiti bunga ti operasionda. Agpispissuol la ketdi dagiti bagda.
“Agur-uray itan dagiti klasmeytta, atanud,” kinuna ni Sabas.
“La ketdi, a,” insungbat ni atanudna. “Baka rinugianda payen ti klase uray boy bawang laeng ti an-anusanda a karkaremkemen? Piman met!”
Napapaggaakda.
Darasda nga inwalin dagiti sangsanga nga inyabbongda kadagiti naoperasionda. Ngem anian a pannakakellaatda ta iti lawag ti selponda, awan a pulos dagiti inlemmengda. Sinawarda ti aglawlaw. Ngem talaga nga awan!
“Naal-aliatan, ‘tanud,” kinuna ni atanudna.
“Saan, atanud,” kinunana met. “Kasano koma a mabagkat dagita nga al-alia dagiti taraon no agpayso man nga adda al-alia? Adda nakasiim kadata, dayta ti ammok…”
“Diallo, awanen ti nagrigrigatanta!” napangayemngem ni atanudna.
“Ania pay ngarud ita? Senalbag ketdi! Mabisinak payen.”
“Agsublita dita kamposanto bareng adda pay mabalin nga operasionenta, ‘tanud.”
Nagsublida iti kamposanto a manguddakudday. Ngem awanen ti napateg a gameng a nakaparabaw kadagiti panteon. Dagiti adda, adda met nakabantay ket pagsasanguanda dagitoy. Napakatayda laengen iti apalda!
Inkeddengda nga agawiddan. Nataldiapanda ti tallo a nabungon a baduya a nakaparabaw iti maysa a panteon iti wangawangan ti kamposanto. Nagpapausanda a pinidut daytoy naimbag laeng a pamedpedda iti bisinda.
“’Sino ngata ti diablo a nangala iti nagrigrigatanta, ‘tanud?” dinamag ni Ferdie kenkuana.
“Dayta ti saanta nga ammo, ‘tanud,” inkudkodna. Un-unorendan ti lipit a sumalpot iti barangayda. Napayamanda ta sellag. Saanen a masapul a luktanda pay ti lente a balonda.
“Ammok la koma ta kitaenna!”
Intuloyda ti nagna a sumanamtek. Mabatogandan ti bittaog a nangpayong iti lipit.
“Apay nga innalayo ti kanek?” pagammuan ta adda nagtimek a kagiddan ti immatibuor nga agatkandela.
“Sika ti nagsao, ‘tanud?” inamadna.
“Ney, saan, ‘tanud…”
“Isubliyo ti kankanek a baduya…” ti manen timek.
Simgar dagiti dutdotda. Idi taliawenda ti puon ti bittaog, anian a butengda. Adda nakabado iti puraw nga awan ti ulona dita. Kas iti mabuybuyada kadagiti pelikula!
Kunam pay, atiwda payen dagiti mannakilumba iti lubong. Saanen a makamatan ti kimat ti panagbuatitda.
Kabigatanna, nakamulengleng lattan dagiti agatanud.
Nabatida ti karkarmada iti kamposanto, kinunkunada kadakuada.#


text:
Nabunturan, Tanap ti Compostela
Ti Nabunturan ket maysa a maika-2 a klase nga ili ken isu ti kapitolio iti probinsia ti Tanap ti Compostela iti Filipinas.
Dagiti baranggay[urnosen | urnosen ti taudan]
Ti Nabunturan ket nabingbingay a politikal iti 28 a barbaranggay.[2]
- Anislagan
- Antiquera
- Basak
- Cabacungan
- Cabidianan
- Katipunan
- Libasan
- Linda
- Magading
- Magsaysay
- Mainit
- Manat
- Matilo
- Mipangi
- New Dauis
- New Sibonga
- Ogao
- Pangutosan
- Poblacion
- San Isidro
- San Roque
- San Vicente
- Santa Maria
- Santo Niño (Kao)
- Sasa
- Tagnocon
- Bayabas
- Bukal
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Tanap ti Compostela". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Tanap ti Compostela". Datos ti Populasion ti Ili. Dibision ti Panagsukisok ti LWUA. Naala idi 20 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Saan a maliklikan ti natural a kalamidad a kas iti layus, panagreggaay ti daga (ken batbato), ginggined, aluyo, allawig ken dadduma pay. Awan ti makaibaga no kaano a dumtengda ken kasano a mapasamakda. Dumtengda a di maammuan, kas mannanakaw iti rabii.
Nadangkok ti natural a kalamidad ngem maliklikan ti didigra a gubuayenna no nakasagana a kankanayon dagiti umili.
Kalpasan ti napigsa a ginggined idi Hunio 16, 1990 a nangdayyeg iti Baguio, La Union, Dagupan ken Cabanatuan City, ti nakaam-ames a kalamidad a pinarnuay ni Bagyo Ondoy ken dadduma pay a bagyo, layus, ken dadduma pay a kalamidad a napasamak kadagiti naglabas a tawtawen, nangrugi metten ti gobierno iti naganetget a panangisagana ken panangiyadalna kadagiti umili dagiti measures tapno maliklikan ti didigra. Saan laeng a ginggined no di ket amin a natural a kalamidad. Saan laeng nga iti uneg ti pagtaengan, iti komunidad, eskuelaan, iti trabaho no di ket sapasap.
Ta umno laeng ti panagsagana.
Iti napasamak a kallabes a 7.7 magnitude a ginggined sadiay Eastern Samar idi Agosto 31, 2012, napaneknekan ti kinaimbag ken kinaepektibo dagitoy a panagadal ken panagsagana iti kalamidad ta naliklikan ti nasaknap a didigra. Maysa laeng a baket ti natay. Maibilang a minimal laeng ti naparnuay ti dakkel a didigra.
Ti kinasamay ken kinaepektibo ti maiyad-adal ken maipagpaganetget a disaster preparedness ket maigapu iti urnos ken kooperasion dagiti amin nga umili iti Eastern Samar aglalo iti panawen ti evacuation. Awan ti narikna a panagsukir ken panangiyaleng-aleng iti ballaag ti tsunami warning. Natudio a nagtungpal amin.
Nupay saan a napasamak ti mapagbutbutngan a tsunami a kas iti napasamak iti Japan, naipakita dagiti umili ti Eastern Samar ti panagtitipkel ken panagkaykaysada lalo iti panawen a panangliklik iti desgrasia.
No maminsan, agtungpal iti nadangkok a dididgra ti kinasubeg dagiti umili nga agtungpal kadagiti ballaag. Kas iti napasamak a layus uray awan bagyo sadiay Metro Manila. Awan koma ti layus no nagtungpal dagiti umili iti ballaag a saanda nga agibelleng iti basura aglalo iti plastik iti uray sadino la ditan, ti saan a panangserra kadagiti tributario dagiti danum babaen kadagiti illegal nga istruktura a saan a makatulong iti dur-asan no di ket lalo pay a mangigamer iti komunidad ken ti gobierno iti rigat.
Tulongantayo ti bukodtayo a komunidad. Tulongantayo ti gobierno. Maliklikan ti aniaman nga indulto no adda panagkaykaysa ken panagtitinnulongtayo. Kangrunaanna, tungpalen ken aramiden dagiti amin a maiyad-adal ken maipagpaganetget iti disaster preparedness program.
Nabileg nga armas ti panagkaykaysa. In unity there is strength a kunada.#


text:
William Lawrence Bragg
Ni William Lawrence Bragg (31 Marso 1890 – 1 Hulio 1971) ket naipasngay idi idiay Australia a Briton a pisiko ken kristalograpo ti Rayo-ekis, nakaduktal (1912) ti linteg ni Bragg iti dipraksion ti Rayo-ekis, nga isu daytoy ti batayan para iti panangikeddeng iti estruktura ti kristal. Isu tinakikadu a nangabak (kaduana ti amana, William Henry Bragg) iti Premio Nobel iti Pisika idi 1915: "Para kadagiti serbisioda ity panangusig iti estruktura ti kristal babaen ti pamay-an iti Rayo-ekis"[1] ti maysa a nangruna nga agpang iti panagparang-ay iti kristalograpia ti Rayo-ekis. Iti agdama, ni Lawrence Bragg ket isu ti kaubingan a Nobel a Laureado, nga isu ket nakaawat iti gunguna idi agtawen iti 25.[2] Isu idi ti direktor ti Laboratorio Cavendish, Cambridge, idi naireporta ti pannakaduktal ti estruktura ti DNA babaen ni James D. Watson ken ni Francis Crick idi Pebrero 1953.
Dagiti nagibasaran[urnosen | urnosen ti taudan]
- ^ "Ti Premio Nobel iti Pisika idi 1915". Pundasion ti Nobel. Naala idi 2008-10-09.
- ^ "Dagiti KInapudno dagiti Laureado iti Nobel". Pundasion ti Nobel. Naala idi 2013-03-16.


text:
Kristianismo
Ti Kristianismo ket adda dagiti nadumaduma a panakaipalpalawag kadagiti napalabas a tawen. Daytoy ket kasisigud a naipalpalawas a kas "ti Kristiano a relihion" wenno "ti Kristiano a lubong".[1] Kadagiti napalabas a panawen, ti Kristianismo (wenno Kristianista) ket naususar payen a kas maysa a panagilawlawag ti termino iti Kristiano a pundamentalista, a kaaduan idiay Estados Unidos, par aiti ideolohia iti Kristiano a karbengan, a naibuksilan a mangkontra "Islamismo".[2][3] Naisurat idi 2005, ti New York Times kolumnista ti pagsasao a ni William Safire naiapgupit ti termino (iti moderno a panakausar) ti konserbatibo a bloger a ni Andrew Sullivan, a nagisurat idi Hunio 1, 2003:
Adda baro a ternimok para kadagiti barayubay iti relihioso a karbengan a nagususar ti Ebanghelio tapno makapataudda ti bukodda a aspirasion para iti bilegr, panagtengngel kenp anagirurumen: Kristianista. Daytoy ket kasla lunod kadagiti agpayso a Kristiano a kas dagiti Islamista ket agpaysoda nga Islam."[2]
Ti liberal dagiti bloger a ni Tristero ken David Neiwert ket inususarda daytoy a termino kalpasan daytoy.[4][5] Kalpasan daytoy ni Sullivan ket nagpaadu ti panagusarna iti daytoy a termino iti maysa a Time a magasina nga insurat.[6] Ti panagusar iti daytoy a termino ket mabirukan pay manipud idi maika-17 a siglo, ngem dagityo ket saan a minaig iti tatta nga aldaw a kayatna a saoen.[2]
Ti Kristianismo ket nagbalin a nalatak pay idiay Nagkaykaysa a Pagarian, segun ti maysa nga agkokomentario.[7]
Dagiti nagibasaran[urnosen | urnosen ti taudan]
- ^ Kristianismo
- ^ a b c Safire, William (Mayo 15, 2005). "Ismos ken dagiti Kabutbuteng". New York Times. Naala idi Enero 29, 2010.
- ^ Walker, Ruth (Mayo 20, 2005). "Agpakauna, dakayo a Kristianista a soldado?". Monitor ti Kristiano a Siensia. Boston, Massachusetts: Ti Monitor ti Kristiano a Siensia. Naala idi Enero 31, 2010.
- ^ No dagiti Semantiko a Paggidiatan ket Saanda a Kasta: Paset a maikadua Tristero, Hunio 2, 2003, naala idi Enero 31, 2010.
- ^ Ania pay ngarud Kristianismo? David Neiwert, Hunio 8, 2003, naala idi Enero 31, 2010.
- ^ Ni Sullivan, Andrew (Mayo 7, 2006)."Ti Problemak iti Kristianismo" Time.com, naala idi Enero 31, 2010.
- ^ Ti daulo ti Simbaan a Kristiano ket paayenna ti panakaitunton a dagiti Kristiano iti Nagkaykaysa a Pagarian ket mairurumenda, Andrew Brown, The Guardian, 22 Feb 2012 (naala idi 22 Peb 2012)


text:
Nazi nga Alemania
Ti Nazi nga Alemania, a naamammoan pay a kas ti Maikatlo a Reich, ket isu ti sapasap a nagan ti Alemania idi daytoy ket maysa a totalitariano nga estado a tinurayan babaen ni Adolf Hitler ken ti bukodna a Nailian a Sosialista a Partido ti Agobobra nga Aleman (NSDAP). Idi 30 Enero 1933 ni Hitler ket nagbalin a ti Kanselor iti Alemania, a napardas a nagikkat kadagiti amin a kasuppiatna tapno agturay a kas ti agmaymaysa a daulo. Ti estado ket tinagilangitna ni Hitler a kas ti bukodna a Führer ("daulo"), a ngaisentro amin a bileg kaniana. Dagiti historiador ket nagiyunayunayda ti hipnotiko a pagangayan kadagiti retorikana kadagiti adu nga agbuybuya, ken ti panagkitana kadagit bassit a grupo. Nga insurat ni Kessel, "Ti panakalapunos...dagiti Aleman ket mangisasaoda ti panakaitalimeng ti 'hipnotiko' nga araraw ni Hiltler..."[4] Babaen ti "pamunganayan ti daulo", ti maibaga ti Führer ket isu ti isu ti maipategan kadagiti amin a linteg. Dagiti nangato nga opisial ket agreportada kenni Hitler ken surotenda dagiti annurotenna, ngen addaanda ti naisangsangayan nga autonomia. Ti gobierno ket saan idi a naur-urnos, nga agtitinnulong a bagi, ngem ti maysa nga urnong dagiti sangkatiponan a nagsalsalisal ti panagala ti bileg ken agpaspasayaat ti parabor para iti Führer.[5] Iti katengngaan ti Nalatak a Panagsagsagaba, ti Nazi a gobierno ket nakaipasubli ti rang-ay ken nannipatingga kadagiti kadagiti adu a saan a panangtrabtrabaho a nagus-usar ti napigsa a panaggastos ti milisia ken ti maysa nga aglalaok nga ekonomia ti nawaya nga komersio ken dagiti panakasanay ti sentro a panagplano.[6] Adu dagiti publiko a panagobobra a naararamid, a mairaman ti panagipatakder dagiti Autobahn. Ti panakaisubli ti rang-ay ket nakaited ti turayan ti panakdayeg; ti panagpasardeng kadagiti amin a kasuppiat ket nakaramid kenni Hitler a nagturay nga awan ti simupsuppiat.
Ti panag-gura a maipapan ti puli, a naipangpangruna ti kontra semitismo, ket isu idi ti kangrunaan a gandat ti kagimongan iti Nazi nga Alemania. Ti Gestapo (nalimed a polis ti estado) ken ti SS a babaen ni Heinrich Himmler ket dinadaelda ti liberal, sosialista, ken ti komunista a kasuppiat, ken pinarukma ket pinatayda dagiti Hudio. Naipamatmati a dagiti Tattao a Hermaniko—a tinawtawagan pay a kas dagiti Nordiko a puli—ket isu dagitoy ti kapuroan a representasion ti Ario a puli, ken isu ngarud a dagitoy ket ti agturay a puli. Ti edukasion a pakaipatengngaan ti isip iti maipapan ti puli a biolohia, annuroten ti populasion, ken ti maipapan ti bagi a kasalun-at. Ti panakaikameng iti Hitler a Kinaagtutubo nga organisasion ket nagbalin a nasken a kapilitan. Ti bilang dagiti babbai a nakastrek iti kalpasan ti sekondario a panagadal ket bimmaba, ken dagiti opurtunidad ti karrerr ket napabassit. A natawtawagan dagti karnengan ti babbai a kas ti "produkto ti Husio a kinasirib," dagiti Nazi ket nagsanayda ti tinawtawaganda a "emansipasion manipud ti emansipasion."[7] Ti panagliwliwa ken turismo ket naurnos babaen ti programa a Pigsa Babaen ti Ragsak. Ti gobierno ket nagtengtengngel kadagiti artistiko a panagiyebkas, a nagiragragpat kadagiti naisangsangayn a porma ti arte ken nagpatammay ken nagiparit kadagti dadduma. Dagiti Nazi ket nagirugida ti di nadayeg a Entartete Kunst (Dehenerado nga arte) a panagibabuya idi 1937.[8] Ti ministro ti propaganda a ni Joseph Goebbels ket nagisumamay a nagusar kadagiti pelikuka, dagiti dakel a gimongan, ken ti makahipnotismo a panagbitla ni Hitler tapno matengngel ti pamanunotan ti publiko.[9] Ti Kalgaw nga Olimpiada ti 1936 ket nanagipabuya ti Maikatlo a Reich iti sangalubongan nga entablado.
Paammo[urnosen | urnosen ti taudan]
- ^ Idi 1939, sakbay a ti Alemania ket nakagun-od ti panagtengngel kadagiti dua a naudi a rehion a tinengtengngelna idi sakbayan ti Tulag ti Versailles—Alsace-Lorraine, Danzig, ken ti paset ti Laud a Prusia a lokal a naamammoan a kas ti "Polako a Koridor"—ti kalawana ket 633,786 kuadrado kilometro (244,706 sq mi). Kitaen ti Statistisches Jahrbuch 2006.
Dagiti nagibasaran[urnosen | urnosen ti taudan]
- ^ Gesetz über das Staatsoberhaupt des Deutschen Reichs, 1 Agosto 1934:
"§ 1 Ti opisina ti Reichspräsident ket naitipon iti Reichskanzler. Isunga dagiti dati a karbengan ti Reichspräsident ket naipan iti Führer ken Reichskanzler ni Adolf Hitler. Isu ket aginagan kadagiti deputadona."
- ^ Neil J. Kressel (2002). Masa a Gura: Ti Sangalubongan nga Itatakder ti Panagpatay ti Puli Ken Aligaget. Basic Books. p. 121.
- ^ Anthony McElligott; Tim Kirk; Ian Kershaw (2003). Ti Panagobobra para iti Führer: Dagiti salaysay a pammadayaw kenni Apo Ian Kershaw. Manchester U.P. p. 6.
- ^ Robert O. Paxton; Julie Hessler (2011). Ti Europa iti Maika Duapulo a Siglo. Cengage. p. 286.
- ^ Guntram H. Herb (2008). Pagpagilian ken Nationalismo: Ti Sangalubongan a Panagrepaso ti Pakasaritaan. ABC-CLIO. p. 454.
- ^ Stephen J. Lee (1996). Weimar ken Nazi nga Alemania. Heinemann. p. 56.
- ^ Peter Watson (2002). Moderno nga Isip: Ti maysa a Nasiriba Pakasaritaan ti Maika-20 a Siglo. HarperCollins. p. 328.


text:
Sarita ni Judith M. Simon
(Maudi a paset)
“Ngem diak pagbabawyan ti panawen nga impaayko ditoy. Naragsakak ketdi ta uray kaskasano, nagbalinak a paset iti biag dagiti ginasgasuten nga ubbing… Isudanto ti mangibaga no nagbiddutak iti pinilik a panggedan.”
Dayta metten ti naudi a panagisurok iti NQHS. Nagsubliak iti ilimi ta sadiayakon nga agisuro. Sipud idin, awanen ti damagko kenka. Kinontakka iti selpon ngem kanayon nga out of coverage-ka. Kinunkunak iti bagik a nalabit nagsukatkan iti sim card.
NGEM kadaytoy nga agsapa, naitubong iti lapayagko ti naganmo a linaon ti damag iti maysa a lokal nga istasion ti radio idiay siudad.
Addaka ita iti district hospital iti iliyo ta pinaltogandaka dagiti dimo am-ammo a lallaki bayat ti panagawidmo a naggapu iti balay ti maysa a mannalon a nangyuman iti parikutna kenka. Nasipngetanka ket isu metten ti panangsaedda kenka.
Iti teoria dagiti polis, mabalin a gapuanan dagiti napaspasakitam kadagiti sinursuratmo. Naynay ngamin dagiti salaysay ken saritam a nangtratar kadagiti parikut iti aglawlaw a kas koma iti panagminas, panag-logging, pannakagamgam ti daga dagiti babassit, pannakapessat koman ti illegal a sugal… ken adu pay.
Ngem ti nakakellaatak unay, ti kinaagmaymaysam gayamen nga agbibiag. Pinanawannakan ti asawam!
Anian… Diak napuotan ti panagarimayang dagitoy luak. Ngem ammok, apaman a maimbaganka, ituloymo latta ti narugiam. Malagipko la unay daydi kinunam: No awan ti mangriing kadagiti maseknan, dinto agbalbaliw ‘toy eskuelatayo. Ken uray ti pagilian, no awanto ti mangbukirad iti mulagat dagiti agturay, agtultuloyto latta ti kunniber ken kinadamsak. Ket babaen ti panagsuratko, aramidek ngarud ti rumbeng. Mamatiak nga insagut ti Dios daytoy a talentok tapno madalusan ti gimong… Tapno maisaknap ti ayatna… Patay laeng ti makapagsardeng kaniak!
Iniddepko ti radio. Nagpellesak. Sarungkaranka. No di gapu kenka, Joe, nadadael koman ti masakbayak.
Kayatko nga ibaga kenka: Natalgeden ti panggedak. Agyamanak iti kinasin-aw ti panagpuspusom.
No damagem no manon ti annakko, isungbatko: “Awan pay asawak. Adu pay ti kayatko a gun-oden sakbay a serkek ti biag a naestaduan. Adu pay dagiti ubbing nga ipamaysak nga ayaten…” Ta sika ti nangipamatmat kaniak ti kinapateg ti commitment kadagiti ubbing. Ubingak pay met iti duapulo ket siam a tawenko.
Ngem iti pusok, sika pay laeng ti ay-ayatenna. Addanto ngata panawen a mawayaan dagiti dalanta? Panawen laeng ti makaibaga no ania ti agur-uray a gasat kadata iti masanguanan.
Adu pay ti agur-uray a kadaraan iti ayatmo. Adu pay met nga ubbing ti agur-uray iti ayatko. Ket ti riknak a rimmusing para kenka, makauray… Ngem ad-adda a ragsakko no iti masanguanan, dakayto met laeng iti asawam… Narigat iti ubing a tumanor nga awan amana!
Ken, wen, ammokon ti agputar iti daniw ken sarita. Isuna laeng ta Filipino. Naipablaak daytoy iti magasin. Ngem itay napan a bulan, pinadaskon iti Iluko. Iti e-mail ti maysa kadagiti editor, kunana: Bassit laengen a panangasa iti plumam, iggemmonton ti lengguahetayo… Padaanam ti saritam…
Wen, pudno daydi kunam nga agtaud koma met iti uneg ti pagadalan ti panangipateg iti nakayanakan a pagsasao. Ta ania ti serbi ti panangsaluyot kadagiti ganggannaet a lengguahe no mapukawtayo met ti kinaasinotayo?
Maragsakanka la ketdi no maammuam a lutlutuekon ti pannakabuangay ti gunglo dagiti estudiante iti pagisursuruak. Kayatda ti tumulong iti pannakapasantak iti literaturatayo.
Kumidserka la ketdi kadagita a maammuam…
Kayatko pay nga idanon ti pangablaawko kenka. Iti damagko, nasuktanen ti prinsipal iti pagadalan a nangisuruanta. Baro metten dagiti mangisursuro. Addaandan iti umisu a papel. Gapu dayta iti dimo panagsardeng a nangibaskag iti kinapudno. Awanen ti naaramidan ti politiko nga akinkukua iti eskuela ta awanen daytoy iti poder. Awanen ti kapetna. Ta no makipinnatangken, marikpan metten ti pagadalanna.
Maipan itan iti pedestal ti eskuelatayo ta awanen dagiti anay!
Umayakon… padaanannak…
Siak daytoy, Joe… ni Villanelle a pagayammo. Siak latta daydi abaga a sidadaan a pagsadagam.#


text:
STA, CRUZ, Ilocos Sur – Sangagasut a ribu a pisos ti dinawat ti biktima manipud iti polis a nangpaltog kenkuana gapu iti pannakaiyospitalna ket inikkanna daytoy iti dua a lawas a mangtungpal iti inisial a nagtulaganda.
Daytoy ti inisial a napagtulagan iti biang ti biktima a nainaganan Aries Dumag y Laborera, 29, baro, ken residente iti Barangay Pattiqui, Sta. Cruz ken ti nangpaltog kenkuana a ni PO1 Ronald Valdez y Javonillo, 26, baro, PNP member a naka-assigned iti RPSB 1 a nakabase iti 2nd Manuever Coy, Barangay Bio, Tagudin, Ilocos Sur ken residente iti Barangay Sagat, Sta. Cruz, Ilocos Sur tapno saanen a dumanon pay ti nasao nga insidente iti korte.
Segun iti report, madama ti panagraragsak da Valdez ken gagayyemna iti naangay a get together party iti Sunset Beach Resort sadiay Barangay Pattiqui, ditoy met laeng nga ili, idi rabii ti Hulio 5 idi simmangpet ni Dumag ket nagtugaw iti maysa a lamisaan iti asideg ti grupo.
Mapapati a binassawangan ni Dumag ti grupo ni Valdez ket kinompronta ti polis ti naud-udi a nagtungpal iti nabara a panagsubangda.
Mapapati nga innala ni Dumag ti bunengna iti backpackna sana dinarup ni Valdez.
Pinagtalna ti polis ni Dumag ngem saan nga intaltalek daytoy ket dimmarup latta a nakaigapuan ti panangasut ni Valdez iti paltogna sana pinaltogan ti biktima a nagsagrapan daytoy iti sugat iti makannigid a takiagna.
Naitaray ni Dumag iti Tagudin General Hospital ngem rimmuar met laeng kalpasan ti pannakaagas ti sugatna.
Kalpasan ti insidente, inyam-ammo ni Valdez ti bagina a maysa a polis ket insukona ti paltogna ken ni Palmero Vergara, kasinsin ni Dumag, a nangiyam-ammo met ti bagina a maysa nga opisial iti barangay.
Inawat ni Vergara ti paltog ngem mapapati nga aksidente a nakalbitna ti gatilio ket pimmutok daytoy. Mapapati nga imbaut ni Vergara ti paltog iti ulo ni Valdez a puon ti nakadunoran daytoy ken nakaiyospitalanna.
Nagresponde dagiti polis nga indauluan ni PI Marlon Lagman ken babaen ti direkta a superbision ni COP Chief Inspector Simon Damolkis kalpasan a nakaawatda iti report nga adda napasamak nga insidente ti pammaltog iti nasao a beach resort ket idi nakasangpetda, impaima ni Barangay Captain Jesus Gabatino kadakuada ni Valdez ken ti paltog daytoy a 9mm Glock 17 Gen 4 nga addaan serial number 38229, ken maysa a magasin a nagkarga iti 13 a bala.
Nakarekobre pay dagiti inbestigador iti maysa a kapsula manipud iti cal. 99 iti nakapasamakan ti pammaltog.
Iti pannakaisurat daytoy, naruk-atanen ni Valdez iti kustodia ti police station ditoy bayat nga agtultuloy ti panagimbestiga dagiti polis.#


text:
CEREMONIAL TURN OVER DAGITI ORGANIKO A GANAGAN KADAGITI
MANNALON. Kinagrupo ni Mayor Josh Edward S. Cobangbang dagiti opisial ken kamkameng ti Cabugao Federated Farmers Association nga indauluan ni Federated President Elmer Guerrero Bromeo kas paset ti ceremonial turnover dagiti sinako nga organic fertilizers a naangay iti Municipal Conference Building idi Hulio 5, 2016. (Retrato manipud iti LGU Cabugao)
CEREMONIAL TURN OVER DAGITI ORGANIKO A GANAGAN KADAGITI MANNALON.
CEREMONIAL TURN OVER DAGITI ORGANIKO A GANAGAN KADAGITI


text: Ni William Jefferson "Bill" Clinton (naipasngay a kas ni William Jefferson Blythe III; Agosto 19, 1946) ket maysa nga Amerikano a politiko a nagserbi a kas ti Maika-42 a Presidente iti Estados Unidos Manipud idi 1993 aginggana idi 2001. Naisunsung iti edad a 46, isu ti maikatlo a kaubingan a presidente. Nagtakem ti gibus ti Nalamiis a Gubat, ken isu ti immuna a presidente kadagiti napardas a nagrang-ay a maladaga a kapututan. Ni Clinton ket nailanad a kas maysa a Baro a Demokrata. Adu kadagiti annurotenna ket naigupit a sentrista ti Maikatlo a Pamay-an a pilosopia a panagturay.


text:
Simetria
Ti simetria (manipud ti Griego σuuuetpeῖv symmetreín "agkuyog a panagrukod") ket adaan ti dua a kaibuksilan. Ti umuna ket ti saan a nalawag a kapanunotan ti agdanggay ken napintas a proporsion ken balanse.[1][2] Ti maikadua ket ti apag-isu a matematikal a "natabasan a bukod nga agpada" a mabalin a maipakita nga addaan kadagiti alagaden ti pormal a sistema, a kas ti heometria wenno pisika.
Urayno dagitoy dua a kaibuksilan ti "simetria" ket mabalin a sagpaminsan nga agsina a maibagbaga, dagitoy ket agkabagianda, isunga mapagtungtungan nga agkuyog dagitoy.[2]
Ti matematikal a simetria ket mabalin a mapaliiw
- iti keddeng iti panagpalabas ti panawen;
- a kas maipapana ti espasio a pannakaikabagian;
- babaen dagiti heometriko transpormasion a kas ti panangigatad, anninaw, ken panagpusipos;
- babaen dagii kita ti maiyannong a transpormasion;[3] ken
- kas maysa nga aspeto dagiti abstrakto a banag, dagiti teoretiko a modelo, pagsasao, musika ken mabalin pay ti pannakaammo.[4][5]
Daytoy nga artikulo ket ipalawagna kadagitoy a panangipagarup ti simetria manipud kadagiti uppat a perspektibo. Ti umuna ket ti simetria iti [[heometria], daytoy ti kaaduan a naamammuan a kita ti simetria para iti kaaduan a tattao. Ti maikadua ket ti ad-adu a spasap a kaibuksilan tisimetria iti matematika a kas maysa akabuklan. Ti maikatlo ket mangipalawag ti simetria a kas makikabagian iti [[siensia] ken teknolohia. Iti daytoy a kontesto, dagiti simetria ket mangipakita kadagiti nakakaskasdaaw a resulta a mabirukan iti moderno a pisika, a mairaman dagiti aspeto ti limbang ken panawen. Ti maikapat ket pagtungtunganna ti simetria kadagiti kinatao, a mangsakop ti nabaknang ken naindumaan a panag-usar iti pakasaritaan, arkitektura, arte, ken relihion.
Ti kasumbangir ti simetria ket tiasimetria.
Dagiti nagibasaran[urnosen | urnosen ti taudan]
- ^ Zee, A. (2007). Nakabutbuteg a Simetria. Princeton, N.J.: Unibersidad ti Princeton a Pagmalditan. ISBN 978-0-691-13482-6.
- ^ a b Kas pagarigan, ni Aristoteles ket nangiladawan ti nagtimbukel a sukog kadagiti nainlangitan a bagi, nangigupit kadagitoy a pormal a naipalawagan a heometriko a panagrukod ti simetria iti masna nga urnos ken kinapintas iti kosmos.
- ^ Kas pagarigan, dagiti operasion a kas ti panaglasat ti kadawyan a naitabas a datar ti teha wenno panangingipusipos ti walo ti bakrangna a putik, wenno dagiti narikut a transpormasion dagiti ekuasion wenno iti waya a matokar ti musikat.
- ^ Mainzer, Klaus (2005). Simetria kenKarikut: Ti Kararua ti Pintas ti Saan a Nailinia a Siensia. World Scientific. ISBN 981-256-192-7.
- ^ Dagiti simetriko a banag ket mabalin a materialesl, a aks ti tao, kristal, [[teha], wenno molekula, wenno mabalin a maysa nga abstrakto nga estruktura a kas ti matematikal nga ekuasion wenno dagiti serie ti dayyeng ti(musika).
Adu pay a mabasbasa[urnosen | urnosen ti taudan]
- Ti Ekuasion a Saan a Mabalina Masolbar: Kasono dagiti henio ti Matematika a Nakaduktal ti Pagsasao ti Simetria, Mario Livio, Souvenir Press 2006, ISBN 0-285-63743-6
Dagiti silpo ti ruar[urnosen | urnosen ti taudan]
Midia a mainaig iti Simetria iti Wikimedia Commons


text:
VIGAN CITY– Dua nga aldaw a naisayangkat ti maysa a cataract mission para kadagiti agsagsagaba iti sakit ti mata iti Gabriela Silang General Hospital idi Agosto 27 ken 28, 2013.
Kinuna ni Bokal Jerry Singson a libre ti naited a cataract mission kas paset ti tinawen a programa ti gobierno probinsial a panangselebrarna iti Bulan ti Mata tunggal Agosto.
Segun ken ni Singson, libre ti konsultasion, eksamen, agas ken uray pannakaopera ti katarata dagiti adda sakit ti matana.
Impalgak ni Singson a posible a daytoyton ti maudi a cataract mission agsipud ta addan programa ti provincial government nga addanton aginaldaw a check-up ken operasion iti katarata iti GSGH kalpasan a napagnunummuanan dagiti opthalmologists a maki-tie-upda iti gobierno probinsial para iti aginaldaw a pannakataming dagiti adda problemada iti mata.
Innayon ti bokal a libre daytoy a serbisio no adda PhilHealth ti pasiente.
No awan ti PhilHealth ti pasiente, masapul nga agaplikar, kinuna ti bokal sana innayon nga agepektibo daytoy kalpasan ti tallo a bulan.#


text:
BALUARTE. Maysan a paborito a destinasion dagiti turista nga umay ditoy Vigan City ti Baluarte a yan ti pagtaengan ni Gov. Luis “Chavit” Singson gapu kadagiti adu a mabuya ditoy a pakairamanan ti butterfuly garden, mini-zoo a pakakitaan kadagiti ostrich, tigre, beklat ken
dadduma pay ken ti Jurassic Park (ngato) a paboritoda a pagreretratuan. (Jasper A. Espejo)
BALUARTE
BALUARTE. Maysan a paborito a destinasion dagiti turista nga umay ditoy Vigan City ti Baluarte a yan ti pagtaengan ni Gov. Luis “Chavit” Singson gapu kadagiti adu a mabuya ditoy a pakairamanan ti butterfuly garden, mini-zoo a pakakitaan kadagiti ostrich, tigre, beklat ken


text:
SAN FERNANDO CITY – Uppat a police officers ti immawat iti medalia ken pammadayaw gapu iti panangabakda iti olimpiada nga inangay ti PNP idi Septiembre 23 agingga iti Oktubre 3 daytoy a tawen.
“Congratulations for your outstanding performance, professional competence and sincere support in uplifting sportsmanship and camaraderie and for the prestige you gave to PRO1,” kinuna ni PNP regional director Police Chief Supt. Luizo Ticman.
Inawat ni Police Inspector Garry Anthony M. Casem ti Regional Mobile Group 1 (RMG1) ti Medalya ng Kasanayan gapu iti panangabakna iti medalia a balitok iti kalkalpas a PNP Olympics idinto a Medalya ng Papuri ti inawat da Police Senior Inspector Benjamin B. Diagan Jr. ti Regional Comptrollership Division (RCD), Police Superintendent Ricardo B. Dayag ti Ilocos Sur Police Provincial Office (ISPPO), PO3 Christian A. Carvajal gapu ta nakagun-odda a tallo iti silver medal iti nakisalipanda a kategoria.
Balitok a medalia ti nagun-od ni Casem gapu iti panagkampeonna iti taekwando iti babaen ti Police Commissioned Officers (PCO) category,
Silver medal iti 4 x 300 meter relay ken bronze medal iti 100 meter sprint ti nagun-od ni Diagan Jr. idinto a silver medal ken ni Dayag iti swimming competition iti babaen ti Police Commissioned Officers (PCO) category ken silver medal ni Carvajal iti taekwando iti babaen ti Police Non-Commissioned Officers (PNCO) category.
Bronze medal met ni PO2 Rodelio R. Casulla, kameng ti Pangasinan Police Provincial Office (PPO a kas ken Carvajal.#


text:
Thursday, July 6, 2017
ALTERNATIVE LEARNING SYSTEM (ALS) 2017 UPDATE
Cabugao, Ilocos Sur – Segun ken ni Mr. Warren Sumibcay, Mobile Teacher ti Alternative Learning System (ALS), Community Center, Brgy. Bonifacio, Cabugao, Ilocos Sur nga adda 75 a bilang ti Out-of-School-Youth (OSY) nga agbasbasa iti ALS Equivalency Program ti DepED Cabugao District a naawat nga agbasa iti CY 2017-2018.
Babaen iti agtultuloy a pannakaitandudo ti ALS Program ken iti adun a napagturpos ti DepED nanipud nangrugi idi Tawen 2004 ken agingga ita a Tawen 2017 ket nasaknapen a dumur-as daytoy a programa ti Edukasion iti ili a Cabugao, Ilocos Sur.
Insupusop ni Mr. Sumibcay a babaen iti itutulong pay dagiti nagannak ken agad-adal a kaduana a mangisaknap ti napintas a damag ket in-inut a makombinsir ti amin nga umili a di nagturpos iti elementaria ken high school a makipaset kadaytoy a napateg a programa tapno matun-oyan ti naan-anay a literacy rate kadagiti amin a barangay ken umili.
Iti agdama, insupusop ti ALS Mobile Teacher nga isagsaganaan ti 60 nga ALS Learners babaen iti naiget a panag-review-da para iti mapaspasangasangan nga eksamenda a pakaarisitan ti makaruar kadakuada iti School Year 2016-2017. # (Web In-Action)
Babaen iti agtultuloy a pannakaitandudo ti ALS Program ken iti adun a napagturpos ti DepED nanipud nangrugi idi Tawen 2004 ken agingga ita a Tawen 2017 ket nasaknapen a dumur-as daytoy a programa ti Edukasion iti ili a Cabugao, Ilocos Sur.
Insupusop ni Mr. Sumibcay a babaen iti itutulong pay dagiti nagannak ken agad-adal a kaduana a mangisaknap ti napintas a damag ket in-inut a makombinsir ti amin nga umili a di nagturpos iti elementaria ken high school a makipaset kadaytoy a napateg a programa tapno matun-oyan ti naan-anay a literacy rate kadagiti amin a barangay ken umili.
Iti agdama, insupusop ti ALS Mobile Teacher nga isagsaganaan ti 60 nga ALS Learners babaen iti naiget a panag-review-da para iti mapaspasangasangan nga eksamenda a pakaarisitan ti makaruar kadakuada iti School Year 2016-2017. # (Web In-Action)
Posted by Bayan ng Cabugao, Ilocos Sur at 4:02 PM
Subscribe to: Post Comments (Atom)


text:
MAGSINGAL, Ilocos Sur – Natiliw ti maysa a mangngalap bayat ti panaglakona iti produkto ti petroleo sadiay Barangay Puro ditoy nga ili idi sardam ti Agosto 8.
Tiniliw dagiti polis ni Joel Sebastian y Ragudo, 52, naasawaan, mangngalap, bayat ti panaglakona iti produkto ti petroleo iti nadakamat a barangay idinto nga awan ti permitna ken maysa a panaglabsing iti PD 1865 wenno illegal trading in petroleum and/or petroleum products.
Nasamsam iti ikut ni Sebastian ti 10 a litro ti gasolina a naikabil iti botelia ken 3 gallon a nagkarga iti produkto ti petroleo.
Naipan ni Sebastian iti police station para iti dokumentasion sa iti CIDG – Ilocos Sur PPO para iti disposision.#


text:
Plantilia:Subst
{{subst:{{{1}}}}}
Panagusar[urnosen ti taudan]
Daytoy a plantilia ket inus-usar a panagtulong ti panagiparang ti kodigo ti wiki para iti pangisukat ti plantilia. Daytoy ket mangala iti maysa a parametro a mangibaga iti nagan ti plantilia:
- Kas pagarigan
Ti mangisukat ti dayta a plantilia, usaren ti {{subst|Medisina}}.
mangpataud ti:
Ti mangisukat iti dayta a plantilia, usaren ti {{subst:Medisina}}.
Ti panangisukat iti daytoy a plantilia ket sukatanna ti plantilia a maipaay, no maited.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar
- {{tls}} - Ti {{tls|foo}} ket imalditna ti {{subst:foo}}.


text:
Ti Plantilia:Precision ket mangikeddeng ti presision (ka bilang dagiti desimal a numero) para iti ania man a gatad, dakkel wenno negatibo, nga agus-usar iti napardas nga algoritmo. Mabalin pay a mangtengngel daytoy iti maud-udi a desimal a punto (kas ti "15." wenno "-41.") weno dagiti maud-udi a sero (kas ti "15.34000" nga addaan iti presision a kas dagiti 5 a desimal a numero). Para kadagiti praksional a maikabil, daytoy ket mangisubli ti batayan a sangapulo nga algoritmo iti numerador.
Dagiti pagarigan
Kitaen pay
Dagiti baw-ing − no adda, dagiti sabali a nagan daytoy a plantilia a mabalin a mausar


text:
Nalawag ti turongen dagiti balikasna: dagiti nakapsut ken awan durina a linlinteg—adu a linteg ngem saan a maipatpatungpal ken di matungtungpal wenno nairamanda laeng iti buntuon dagiti immunan a naigabsuon a linlinteg a di pulos maikaskaso ti kinapategda. Nabuntog ti judicial system ta abutenna ti mano a tawen a maresolbar ti simple laeng a kaso, a no dadduma ket madyiken dagiti makunkuna a hoodlums in robes, ken kangrunaanna amin, ti saan a masapulan nga anniniwan ti kinapudno a panagserbi.
Kinuna pay ni Kwok: “…here lawmakers failed tremendously because the corruption law is terrible and inadequate. They also failed miserably in providing the Office of the Ombudsman investigative powers.”
Linagidaw unay ni Kwok dagiti agar-aramid iti linteg ta nagaramid ken nangipasada kadagiti linteg nga agkurang ti ngipenda a mangbakal iti kurapsion. No imurian a nalaing ti naaramidan ti Kamara ken Senado iti agdama, awan makitam a lumtuad no di dagiti privileged speeches, panagaapa ken panagsisinnubang, panangipapilit iti kayat ti adda iti poder uray no saanen a kayat ti kaaduan—a kasla ketdin kabaelanda pay laeng a ballikugen ti timek dagiti umili. Iti ababa a pannao, awan san ti namnamaen a napudno a panagserbi dagiti makunkuna nga agserserbi!
Ti kurapsion ti sakit ti gimong a saan a pulos a maag-agasan. Nupay makitkita ken marikriknan ti impalayna a babantot, saan a maikaskaso a sarangten wenno ipaayan iti solusion. Ngem saan a daydiay kinaawan ti masarakan nga agasna no di ket kinaawan ti kinapudno dagiti agtuturay a mangagas koma iti dayta a sakit.
Pudno la unay ti kuna ken pammaliiw ni kolumnista Conrado de Quiros maipapan itoy a banag: “This is corruption in every sense of the word, the kind that has to do not just with adulteration but with rottenness and decay. This is pillage of the deepest, fiercest, most terrifying kind, the kind that doesn’t just turn people into paupers but into zombies.” Adda ngamin makagapu itoy nga imbagana: “Power corrupts, and absolute power corrupts absolutely.”
Di nakakaskasdaaw no karaman ti Pilipinas kadagiti pinakakurap a pagilian iti Asia. Iti scale of 1 to10, immabuten iti 9 ti kangato ti rangko ti korapsion iti pagiliantayo, segun iti surbey nga inwayat ti Hong Kong-based Political and Economic Risk Consultancy (PERC). Daytoy a kurapsion ti puon ken gapu ti panagrigrigat ti kaadduan nga umili. Daytoy ti makagapu iti dumakdakkel a giwang iti nagbaetan ti napanglaw ken nabaknang. Gapu iti kurapsion, bumakbaknang dagiti nabaknang ken pumangpanglaw dagiti napanglaw.
Lapdan ti kurapsion ti panagdur-as. Ngem idinto a maibilang daytoy nga immoral nga aramid, naruay latta dagiti mangakkub kadagiti dua a dakulapda sada buyogan iti pakidem, darumog wenno patangad a panagparintumengda iti baet ti dir-i dagiti amen ken alleluia iti aglawlawda.
Kinapudno. Dayta ti manmano a masarakan kadagiti agtuturaytayo, lalo iti ngarab ti panagserbi.#


text:
Naisem da Gov. Deogracias Victor “DV” Savellano ken Vice Gov. Jeremias “Jerry” Singson a nakaaruat iti kawes idi tiempo ti Kastila iti abay da Bokala Chuchi Purisima (kaabay ti bise gobernador), Mrs. Dolores Lazo (kakannawanan) ken dagiti sabali pay a sangaili a kasla Española a kameng ti alta sociedad. Naala ti ladawan iti akimbaba a kadsaaran ti dati a pagtaengan daydi Fr. Jose Burgos a masarakan iti abagatan a laud ti provincial capitol.
You are here: Home › Archive › Media › Banner Photo › PANAWEN DAGITI KASTILA


text:
STA. CATALINA, Ilocos Sur – Nakalukat ti munisipal library iti makalawas ken uray Sabado ken Domingo tapno adda paginternetan dagiti agbasbasa iti panagsukisokda para iti leksionda.
Kinuna ni Mayor Carlos Asuncion a nakalukat iti alas 9 ti bigat inggana iti alas 5 ti malem ken alas 8 ti bigat agingga iti tengnga ti aldaw ti library tapno adda paginternetan dagiti estudiante a residente ditoy nga ili.
Lima a kompiuter ti indonar ti Sta. Catalinians of America tapno adda paginternetan dagiti estudiante.
Kinuna ti mayor a makainut dagiti estudiante iti panagsukisokda agsipud ta saandan nga agplete ken agbayad iti panaginternetda iti Vigan City.#


text:
Kolum: Iti Duyog ti Singasing
Ni Jaime M. Agpalo, Jr.
(Maikapat a paset)
No saanka met a naragsak nga agsakripisio, saanmo a lubong ti kinapadi!
Dagiti nakapagpadi ket isuda dagiti sidadaan a mangidaton ti biagda, nga awanen ti sabali a linaon ti panunot ken pusoda. Daytoy ti pagragsakanda.
(In some cases, uray dagiti padi no saanda a naragsak, nawayada latta a manguksob iti abitoda, panawandan ti bokasion, a kas met laeng kadagiti madre. Isu nga adda dagiti sumagmamano a kaso a nanguksob iti bokasionda, ket inarakupda ti sabali a pay dana ti biag. Adda nagasawa, simrek iti negosio wenno politika. Iti Doktrina Kristiana Katolika, sakbay a desdesem ti sabali a dana, uksobem pay nga umuna ti bokasionmo, agretiroka wenno ag-leave of absence. Dagiti nanguksob iti bokasiondda, saanda a mabalin nga usaren ti dayaw a kas padi wenno ti termino a “Reverend Father” sakbay ti naganda, a kas iti mayor idiay Bicol ken bokal iti Benguet ken dadduma pay. Dagiti laeng nagretiro wenno addaan iti leave of absence ti mapalubosan a mangusar, saan kadagiti nagrebelde iti gobierno gapu iti kinaruker, kinabukatot, kurakot ken kinaranggas kadagiti umili kas kadaydi Fr. Zacarias Agatep iti Ilocos Sur, Fr. Conrado Balweg iti Cordillera ken dadduma pay a padi a nangdesdes iti armado a dangadang iti panangisakit kadagiti babassit nga umili iti masakupanda a parokia.)
Ita, damagek man, kayatyo pay ti agpadi wenno agmadre? Kayatyo ti super sakripisio? Wenno kayatyo ti extreme sakripisio isu a surotenyo ti desdes a nagnaan ni Apo Jesucristo?
Kabukbukodanyon dayta a pangngeddeng.
Kadakami, makapaserbika met iti Dios a Mannakabalin amin uray no saanka a padi. Ti panagbalin a naimbag nga ama, napudno a gayyem, kas umili a manakem, kas mannurat iti nalinteg nga adal ken sursuro ken dadduma pay nga addaan iti nasayaat nga aramid, sursuro ken ugali ket panagserbin iti Dios dayta a banag. Adu a wagas ti panangipakita iti panagayat iti Namarsua. Saan laeng nga iti balikas no di ket iti aramid. Saan nga ipasindayag wenno iwarwaragawag ti panagserbi no di ket naulimek laeng, kaiyariganna ti naulimek a danum iti karayan, ngem naadalem; saan a kas iti narabaw a karayan ta kumarasakas, saan kadi?
Saan a propesion ti kinapadi no di ket bokasion. Dakkel a sakripisio. Awan sueldo ti padi a Katoliko, no di laeng ti sipupuso ken pudpudno a panagserbi iti Dios. Saan a mangasawa ti padi a Katoliko tapno maipamaysana ti aramidna—maymaysa laeng ti turongen ti konsentrasionna. Dagiti laeng makaserrek ken makaruar nga agsublisubli nga awan sawsawirna iti abut ti dagum ti makapagpadi a Katoliko.
Ti minor seminary, katukadna ti sekundaria. Ti major seminary katukadna iti kolehio a pangipangpangrunaan iti panagadal iti pilosopia. Maarisitto manen ken matingiting no rumbeng wenno saan nga ituloymo ti teolohia. Maamiristo manen no rumbeng a patuloyen, no narangrang ti panangtungpal iti awag, saan nga aggudeng agingga a dumteng ti ordinasion. Adda met ti makunkuna a masteral a pangipangpangrunaan iti agadal iti teolohia.
Dua pay a klase ti padi, dagiti mangaywan kadagiti simbaan (parish ken diocese) ken ti misionero.
Dayta maikadua ti nakaituonan iti essemtayo idi, gapu iti impluensia dagiti CICM wenno ti Congregatio Immaculati Cordis Mariae wenno ti nalatak unay a Congregation of the Immaculate Heart of Mary, maysa a Roman Catholic missionary a binuangay ti maysa a padi a taga Belgium idi 1862, ni Father Theophile Verbist (1823-1868)
(Maituloyto)


text:
Ni Ma. Theresa B. Santos
NO dadduma, dumteng ti pannakaladdit iti dua nga agtuptupa a bato – dumteng daytoy a saan a mapakpakadaan ken saan a ninamnama. Iti pannakalipit, nasken ti madagdagus a pangngeddeng, aglalo no daytoy ket biag ti patpatgen ti nakataya wenno agpeggad. Ket no dadduma, mapasamak ti aramid a saan koma a rumbeng a maaramid; ngem nasken nga aramiden maigapu iti natakneng a panggep – panangisalakan. Ngem kalpasan ti amin, agturay koma ti kinapudno tapno iti kasta maugasan ti panagduadua, saan a mapillasan ti inted a panagtalek. Adun dagiti nalipit ti nagtakaw iti trabahoda, ti naggundaway iti panagtalek ken kompiansa.
Dayta pannakalipit iti kangrunaan a rason no apay a naaramid ti pananggundaway. Ngem kadagiti addaan iti napintek a kananakem, saan a daytoy ti rason a pakapukawan ti nagun-od a panagtalek. Maaramid dagiti banag a sumiasi iti nalinteg nga addang, ngem saan koma a pukawen wenno ibbatan ti panagtalek ta isu dayta ti nagun-od iti kinapudno a panagserbi.
Kas iti linaon ti padamag itay nabiit, sangapulon a tawen nga agpapaay a drayber ti maysa a pamilia. Nagun-odnan ti panagtalek ken kompiansa dagiti pagpapaayanna. Isu payen ti nangitalkanda iti panangideposito ken panangiwithdraw iti kuarta ti pamilia iti bangko. Ngem dimteng ti inna pannakalipit a pannakasapul ti dakkel unay a gatad. Iti pannakabaonna manen nga agideposito ti kuarta iti bangko ginundawayannan. Intarayna ti sangagasut a ribu a pisos ket saanen a maitudo pay no sadino a lubong ti ayanna. Naimbag laengen ta napanunotna pay nga imbati lattan ti manmanehuenna a kotse iti igid ti kalsada.
Apay a mapasamak dagiti banag a pannakapukaw ti panagtalek ken kompiansa? Dayta panagtalek ken kompiansa ket katukadna ti nadalus a nagan ken kinapudno.
Ti pannakisarita a sipupudno iti nakaaramidan ti di maiparbeng ket saan a maibbatan ti panagtalek ken kompiansa. Nasken ti pannakisarita ken panangipudno nga insegida apaman a maaddaan iti gundaway; saan koma nga itantan, maysa met a wagas iti panaglibak ta ti panangitantan. Isu a nasken iti pannakisarita ken panagpudno a dagdagus ta isu dayta ti tulbek ti pannakaisubli ti panagtalek ken kompiansa a nagun-od iti panagserbi.
Kas iti naaramid iti biang ni Tina…
Agtrabtrabaho ni Tina a kas mangidaulo kadagiti aglako ken katulongan iti maysa a dakkel nga agricultural supply. Iti nasuroken a sangapulo a tawen nga inna panagpapaay, naited kenkuanan ti panagtalek ken kompiansa dagiti agassawa a makinkukua. Isu ti makaaammo a mangidepdeposito iti bangko ti malaklakuanda.
Iti maysa nga aldaw, nagpakada dagiti makinkukua ti agri-supply a mapanda agbakasion sadiay Singapore ta makiasawa ti maysa kadagiti anakda sadiay. Agpautda sadiay iti dua a lawas wenno ad-adu pay, ta kayatda met ti agpasiar ta ita laeng met a makaaliwaksayda.
Naited ngarud a nawaya ti responsibilidad iti pagtagilakuan ken ni Tina. Ngem kalpasan ti nasurok a makalawas, dimteng ti angaw ni gasat. Nadesgrasia ti ama ni Tina.
Nadungpar ti trak ti traysikel a manmanehuen ti amana. Kasapulan unay a maoperar tapno masalbar ti biag ti amana.
Saanna a makontak ti numero ti selpon dagiti makinkukua ti pagpapaayanna nga agri-supply ta bumulod koma iti kuarta. Dayta ti dakkel a parikut ni Tina. Ket gapu ta kasapulanna ti kuarta nga igatang iti ag-agas ken pagbayad iti ospital, nagastosna ti naglakoan iti agri-supply.
Apaman a simmangpet dagiti agassawa a makinkukua ti pagtagilakuan kalpasan iti nasurok a makabulanda sadiay Singapore, insigida a nagpudno a dagus ti Tina iti inaramidna. Agsangsangit a nagpakpakawan ken nagkari a bayadanna dagiti nagastosna babaen iti sueldona met laeng.
Nagtignay met dagiti agassawa, insegida a binisitada ti ama ni Tina iti ospital tapno maimatanganda a mismo ti situasion ti sasaaden ti balasang a nangitalkanda ti negosioda. Ket naamoanda ti amin. Gapu iti inaramid ni Tina a panagpudno, naawatan dagiti makinkukua ti agri-supply ti amin. Saan a nagbaliw iti panangtratoda ken ni Tina.
Ti kinapudno ti tulbek tapno saan a mapillasan ti panagtalek ken kompiansa, ta daytoy ti mangwayawaya ti tao iti nairut a kasasaad.
Ta kas iti mabasa iti pannursuro ni Buddha: Taltallo laeng a banag ti saan a mailemmeng iti agbayag: ti init, ti bulan ken ti kinapudno.#


text:
Monday, October 9, 2017
KORONASION TI CNCS MR. & MS. SCIENCE CLUB 2017, NAARAMID ITI SPORTS COMPLEX
Cabugao, Ilocos Sur – Naangay ti koronasion ti napili a Mr. & Ms. Science Club 2017 iti Cabugao North Central School nga idauluan ni Mr. Rodel P. Suniega, Principal I idi malem ti Oktubre 6, 2017 a no sadino a ditoy ket nagatendar dagiti agad-adal, nagannak, guardians, bisita, opisiales ti DepEd Cabugao District ken opisiales ti LGU-Cabugao nga idauluan ni Mayor Josh Edward S. Cobangbang.
Nangablaaw ken nagyaman ni Mr. Nerio Lopez, Presidente ti PTCA-CNCS iti pinget dagiti nagannak a nakikaysa kadagiti mangisursuro ket mangnamnama a kastoy latta ti umay a tawen agsipud ta gunglo daytoy a tumultulong nga agaramid ti aktibidad iti pannakasaluad ti aglawlaw.
Naaramid ti investiture da Mr. Science Club 2017 John Francis S. Lopez 1st ken ni Dessa Marie Sophia G. Roque 1st, Ms. Science Club 2017.
Simmaruno ti panagmensahe ni Mayor Mayor Josh Edward S. Cobangbang.
Kimmablaaw ken nagyaman ni Mayor Josh Edward kadagiti agbasbasa, nagannak, guardians, bisita, Opisiales ti PTA ken ti DepEd Cabugao District, ken kangrunaan dagiti makoronaan a Mr. & Ms. Science Club 2017.
Innayon ti Mayor a napateg ti kakastoy nga aktibidad a paset ti pannakamuli dagiti ubbing. Binigbigna ti sakripisio dagiti nagannak ken gapuanan ti PTA ken mangisursuro iti CNCS ta malaksid iti teoria a maisuro kadagiti ubbing, masursuroda pay ti makigamulo kadagiti napapateg a pakaseknan ti amin a kas iti akem ti siensia iti panagbalbaliw ti tiempo.
Kadua ni Mayor Josh Edward ni SBM Dr. Jemaima S. Tan-Yee, Chairman, Committee on Education ken ni Mrs. Estrellita M. Siruno, Principal II ti CSCS kas panagsaganadda a kinapareha ti Ama ti Ili a nangorona kada Mr. & Ms. Science Club 2017.
Naaramid ti investiture dagiti Runners-up. Kalpasanna, naiyaspili dagiti sashes-da babaen kadagiti nagannak a tinulongan dagiti Advisersda.
Naiballaet dagiti pabuya dagiti Grade Levels a kas intermission number a mangpangayed iti programa.
Sinerraan ni Mr. Rodel P. Suniega, Principal I ti aktibidad. Kimmablaaw ken nagyaman iti adu nangruna iti panagatendar dagiti Opisiales ti Ili a di agsarday a mangilunglungalong iti pagsayaatan ti pageskuelaan. Nagyaman met kadagiti nagannak a di maum-uma a makidangdanggay ken agsakripisio para kadagiti annakda ken iti eskuela ti CNCS. # (Web In-Action)
Posted by Bayan ng Cabugao, Ilocos Sur at 4:45 PM
Subscribe to: Post Comments (Atom)


text:
Plantilia:Nagan a Bietnamis
Panagusar[urnosen ti taudan]
Daytoy a plantilia ket mabalin a mausar iti ngato ti maysa nga artikulo tapno maipalawag kadagiti agbasbasa no ania a parte ti nagan a Bietnamis ti nagan ti pamilia, ti husto a panangiletra ti nagan (mabalin nga aglaon kadagiti diakritiko a masansana a saan anainaynayon kadagiti taudan iti pagsasao nga Ilokano), ken ti parte ti nagan nga isu ti naited a nagan. Kas met dagiti adu a nagan iti Daya nga Asia, ti nagan ti pamilia ket kadawyan a maikabil sakbay ti naited a nagan.
Ti tao a Bietnamis ket kadawyan a matawtawagan babaen iti naited a nagan, kangrunaan ti maysa nga agparang iti gibus ti nagan, imbes a ti nagan ti pamilia. Ti biograpiko nga artikulo a maipanggep iti tao a Bietnamis ket mabalin a husto nga agusar iti naited a nagan ti tao iti reperensia kaniada imbes a ti nagan ti pamilia.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Wagayway iti Europa
Ti wagayway iti Europa ket buklen na iti maysa a sirkulo iti 12 a nabalitokan (duyaw) a bit-bituen iti asul a lugar iti likud. Daytoy ket isu ti wagayway ken kayarigan iti Kappon ti Europa ken Konsilo iti Europa.[2]Daytoy ket kadawyan pay nga inus-usar tapno maipatudo dagiti pagilian iti sona a euro, ken irepresenta na ti kontinente ti Europa wenno dagiti pagilian iti Europa a naturayan iti ania man kadagitoy a patakder. Ti bilang dagiti bituen ket saan nga agbalbaliw segun kadagiti kameng ti organisasion ngem daytoy ket irepresenta na dagiti tattao iti Europa, ken dagita pay adda iti ruar ti Panagtitipon ti Europa.[3]
Dagiti nagibasaran[urnosen | urnosen ti taudan]
- ^ Tinong dagiti Ministro iti Konsilo iti Europa (8 Disiembre 1955), Resolusion (55) 32 kadagiti Tinong dagiti Ministro iti Konsilo iti Europa, European Navigator, naala idi 12 Pebrero 2009
- ^ Makunkuna a "Wagayway iti Europa" wenno "Europa a Wagayway" babaen dagiti dua nga organisasion, naipanggepen nga agrepresenta ti sibubukel a kontinente, ngem awan ti linteg a nakaibatayan na ngem ti laeng panag-usar babaen ti CoE. Makunkuna pay nga ti "wagayway iti Europa a Kappon" mailaksid ti panakaibagian na ti CoE ngem ti panagkuna a "wagayway iti Konsilo iti Europa" ket saan nga maus-usar.
- ^ EUROPA - Ti nabiit a panagkita ti EU - Dagiti simbolo iti Kapon ti Europa - Ti Europa a Wagayway, naala idi 24 Disiembre 2011